amanoisuno/poetBack huggingface dataset:
夏日過從叔幽居 施肩吾 
且將一葉繫垂陽，角對清溪夏日長。林下喜逢青竹卷，局邊輸卻紫羅囊。碧蹄駿馬銜芻細，紅粉佳人挈榼香。伯仲歷官年盡少，那知不笑漢馮唐。
贈族叔處士 施肩吾 
我家名士已無求，若見翔鴻便舉頭。紫有巖邊吟繡段，青苔紙上落銀鉤。高人酒席稱無醉，細字經書讀未休。定是仙山足靈藥，年過八十轉風流。。
桐廬廳覩論事叟 施肩吾 
擾擾廳前走羸瘵，中有老人扶杖拜。天公霹靂耳不聞，猶爲子孫争地界。
秋日桐江送裴秀才歸淮南（〖1〗《全唐詩》四九四題爲《送裴秀才歸淮南》，第二句「楓葉」《嚴陵集》作「桐樹」，「夕」作「葉」。） 施肩吾 
空。
題釣臺蘭若 施肩吾 
山僧不釣臺下魚，幾年空寄臺邊坐。有時手把乾松枝，沿江乞得沙上火。
歸分水留贈王少府 施肩吾 
仙吏飲冰多玉聲，新詩麗句遺狂生。不愁日暮歸山去，故把隋珠入夜行。（以上《嚴陵集》一）。
寺居清晨（〖1〗《全唐詩》三○五作劉復詩，第四句「虛光」《文苑英華》作「靈光」。○《文苑英華》二三六《寺院》。） 劉三復 
空。
憂旱吟 張祜 
炎熇肆蒸溽，南薫日飄颺。田疇苦焦烈，龜坼無潤壤。嘉禾穟爲實，灌注期穰穰。午火雲熾，虐焰彌穹蒼。桔槹置無用，何計盈倉箱。老農力耕耨，捫心熱衷腸。公租與私稅，焉得俱無傷？今年已憔悴，斗米百錢償。富豪索高價，閉廩幾絕糧。引領望甘雨，傾城禱林桑。匹夫動天地，奚俟暴巫尫。浹旬竟弗驗，神明果茫茫。彼蒼豈降割，以重吾民殃。（《古今圖書集成·庶徵典》五九《旱災部》）。
平望驛寄吳興徐使君玄之〖1〗 張祜 
故人爲作郡，百里到吳興。藻思江湖滿，公平道路稱。包山方峻直，霅水況澄清。佇聽司空第，遙知下詔徵。（《百城烟水》四《吴江》）（〖1〗《嘉泰吳興志》卷十四《郡守題名》云：「徐玄之，開元七年自諫議大夫授，改邠王府長史。《統紀》云：開元十五年。」郁賢皓《唐刺史考》從《統紀》之說。張祜約生於貞元間，卒於大中中，於徐玄之不同時，詩顯非其作。確作者不詳，姑仍存此。）。
伊山 張祜 
晉代衣冠夢一場，精藍往是讀書堂。桓伊曾弄柯亭笛，吹落梅花萬點香。（《古今圖書集成·職方典》一二五三《衡州府部》）。
即席爲詩獻徐州節度王智興（時於使院會飲賦詩） 張祜 
古來英傑動寰區，武德文經未有餘。王氏柱天動業外，李陵章句右軍書。（《唐詩紀事》五十四王智興名下引此詩，前三句作「十年受命鎮方隅，孝節忠規兩有餘。誰信將壇嘉政外（第四句同）。」又《全唐詩》三百十四王智興《徐州使院賦》，第一句「三十年前老健兒」，《劇談錄》作「平生弓劍自相隨」，第四句「獨」作「自」。附注於此。○《劇談錄》上。。
文學泉（〖1〗《全唐詩》一二九裴迪《西塔寺陸羽茶泉》，共八句，最後二句爲此詩所無。題下注《統籤》云：「此詩楊慎以爲見之石刻，然羽自在大曆後，則非迪詩矣。」〖楊慎語見《升庵詩話》卷十二。按裴迪爲玄、肅間人，代宗時似已不存，陸羽約生於開元末，卒於貞元末，與裴迪時代相接。然詩中云：「景陵西塔寺，……曾經陸羽居。草堂荒產蛤，茶井冷生魚。」似應爲陸羽身後作。裴夷直長慶、大和間在世，與詩意正合。《統籤》疑僞是，當從《輿紀勝》歸夷直。〗〖2〗《輿地紀勝》七六《復州》） 裴夷直 
空。
和李衛公漳浦驛留題 楊發 
南盡封郵見好山，蒼蒼桂嶺類商颜，誰憐後夜思鄉處，白草黃茅舊漢關。（《輿地紀勝》一三一《漳州》。又《康熙漳浦縣志》十九《雜志·古蹟》）。
李郃 
。
賀州思九疑作 李郃 
我世家九疑，山在宅之陽。林業倚虛壁，峭拔絕坤方。卓植斗杓南，序列儼成行。煙嵐緲相接，午影常中堂。去留如有期，勝覽誇新妝。少懷不羈思，那能繫空桑？對此疑山高，目懸幾成尩。飄風微我蕩，此興頎然長。幸隨長者車，身便神亦爽。詎仍手中扶，扶搖上翱翔。雲開躋巒頂，萬丈誠孤亢。俯瞷總羣植，纖纖若毫芒。上與舉汗漫期，倒景徹罔浪。璇璣盤胸次，燦爛皆文章。清風時掀髯，世慮渾相忘。伸手叩元關，閶闔鳴金琅。九垓若可極，縱身托穹蒼。四眺憑空忽，興盡思弓藏。翩然下其肩，稽首來帝旁。有嚴淑多士，登戶皆賢良。探懷攄忠藎，吾亦傾吾囊。鋒鋩避英銳，鉛槧費揮張。臚傳動天閽，颜厚何可當。騰章控多遜，遺珠映奎光。蔽賢吾焉敢，亦將勵名芳。維皇怒斯赫，投檄幷炎荒。悵望九峯雲，母遠在蓮塘。夜分緝餘緒，旦期裨袞裳。美人弗可見，此心中忙忙。朝哦甑巓松，夕把流霞觴。何上層解羈紲，量移慰悽愴。媸作盧敖遊，願爲曼倩狂。長揖別臨賀，策馬指延唐。時攜二三子，葺彼山阿房。莧莧迹其故，餘復奚所望。
過九疑山有懷 李郃  思乡 惆怅 边塞
晚度疑山道，依然想重華。雲飄上苑葉，雪映御溝花。行歎戍麾遠，坐令衣帶賒。交何通絕徼，弱水浸流沙。旅思徒漂梗，歸期未及瓜。兩階干羽絕，夜夜泣胡笳。
詠舜廟古杉 李郃 
總負億年質，高臨千仞峯。貞心欺晚桂，勁節掩寒松。任彼風飙折，挺然霜雪衝。莖凌霄漢表，根蟠龍窟中。仙客頻棲舞，良工何渺逢。枝頭連理翠，擁護聖神宮。
遊九疑黃庭觀（《全唐詩》七八作駱賓王《遊靈公觀》，詩中字句多有異同） 李郃 
靈峯標舜境，神府枕疑川。玉殿斜臨漢，金堂逈架烟。斷風疎晚竹，流水切寒絃。別有月帔上，寄懷騎鶴仙。（《文苑英華》卷二二六、江標影宋本《駱賓王集》卷中、《唐人三家集》本《駱賓王文集》〖據影宋蜀刻本翻雕〗卷四均收此詩爲駱作，作李詩恐非是。）（以上《古今圖書集成·山川典》一七○《九疑山部》）。
還故居 江全銘 
路入豐溪上，超然絕世氛。懶尋書作伴，長與鶴爲羣。千慮凈如水，一身閒似雲。梅花領幽賞，疎雪隔簾分。（嘉慶《旌德縣志》七《選舉》及十九《藝文》）。
九華山 杜牧  九华山
昔年幽賞快疎慵，每喜佳山在邑封。江上重來六七載，雲間略見兩三峯。凌空瘦骨寒如削，照水清光翠且重。却憶謫仙才格俊，解吟秀出九芙蓉。（《輿地紀勝》二二《池州》（吳在慶謂此詩又見於嘉靖《池州府志》卷八，僅錄後四句。又云杜牧僅在會昌四年九月至六年九月在池州任刺史，此外別無到池州之迹，亦無游九華山之作。相據此詩前四句，顯爲詩人重游九華山之作，所謂「昔年」乃距重游時六七年，而這一情況，顯然與杜牧生平不合。因疑此詩非杜牧作。）。
句 杜牧 
江聲秋入寺（一作「峽」），雨氣（一作「色」）夜侵樓。
句 杜牧 
閉門客到常疑（一作「如」）病，滿院花開不似（一作「未是」）貧。（以上《雲谿友議》上《馮生佞》。又《唐詩紀事》五六、《詩話總龜》三《知遇門》、《詩人玉屑》十《知音》、《唐才子傳》七）。
題陰陽井 許渾 
仙人修煉地，玉井著神功。日月雙輪見，陰陽兩竅通。可堪清徹底，那更施無窮。尚冀丹砂力，當澆俗慮空。（《弘治句容縣志》八《題詠類》）。
白雲潭禪院（在寧國白雲山） 許渾 
一片白雲千丈峯，殿略樓閣架虛空。山僧不語捲簾坐，遙看世間如夢中。（嘉靖《寧國府志》卷四、卷五兩見）。
晉元帝廟 李商隱 
青山遺廟與僧鄰，斷鏃殘碑鎖暗塵。紫蓋適符江左運，翠華空憶洛中春。夜臺無月照珠戶，秋殿有風開玉宸。弓劍神靈定何處？年年春綠上麒麟。（《浩然齋雅談》（見《四庫全書》本《浩然齋雅談》卷中，四庫館臣注：「案此詩李商隱集不載，未詳所據何本，疑姓名有誤。」）。
缺題 李商隱 
重午雲陰日正長，佳辰早至浴蘭湯。涼風入座無消扇，彩索靈符映羽觴。（《錦繡花谷別集》）。
詠雪（句） 李商隱 
郊野鵝毛滿，江湖雁影空。（《合璧事類》）。
詠桃（句） 李商隱 
酥胸酣暖日，玉臉笑春風。（《錦繡萬花谷》）。
桐柏觀 鄭薰 
深山桐柏觀，殘雪路猶分。數里踏紅葉，全家穿但是雲。月寒巖障曉，風遠蕙蘭芬。明日出雲去，吹笙不可聞。（《古今圖書集成·山川典》一二六《桐柏山部》（見《嘉定赤城志》卷三十。《天台前集》卷中題作《冬暮挈家宿桐拍觀》。）。
松江 趙嘏 
松江菰葉正芳繁，張翰逢秋憶故園。千里帆遮館娃寺，一川風暖采香村。潮聲漸遇仙人宅，鶴市曾迷子夜魂。我有五湖烟艇在，不堪殘日動征鞍。（《百城烟水》四《吳江》）。
題開元寺水閣（在宣州） 趙嘏 
年來獨向此遊頻，謝氏青山與寺鄰。朱檻夜飛溪路雪，碧林晴隔馬蹄塵。波穿十里橋連寺，絮壓千家柳送春。（《輿地紀勝》一九《寧國府》）。
廣陵 趙嘏 
廣陵城中饒花光，賺得英雄盡白頭。（《國史補》曰：「進士科得之艱難，其有老死於文場者，亦無所恨。故詩云云。」《畫墁錄》以爲趙嘏作。（李肇《國史補》無此則。《唐摭言》卷一錄此二句，不云作者，《全唐詩》卷七九六收作無名氏句。《畫墁錄》謂趙嘏作，未言所據。）。
謁天柱山真君祠 韋曾 
天柱吐白雲，仙宮隔青靄。新亭皇黃家，舊封傳漢代。猶持蘋藻奠，永荷閻閭泰。彷彿見羣仙，凌風振青珮，仰攀丹鳳翼，俯躍蒼龍背。暫息三峯前，還逐九霄外。灊嶽高似掌，皖水遙疑帶。半壁風雨來，空林鬼神會。今我何爲者，赤紱仍皂蓋。遠愧黃與龔，流芳及千載。（《古今圖書集成·山川典》八六《灊山部》）（〖1〗韋曾，原列入「無世次」作者。今考《元和姓纂》卷二韋氏西眷房有韋曾，爲萬年令光朝之子，任舒州刺史、職方）（員外郎。《寶刻業編》卷十八載韋曾貞元二十年撰《巴郡太守嚴颜廟碑》。《郎官石柱題名》司動員外郎有韋曾，勞格《郎官考》卷八錄山東益都元和十四年石刻《寶鞏等題名》有「裏行韋曾」字樣。天柱山在舒州懷寧，此詩當即韋曾任舒州刺史時作。）。
丫髻岩 韋膺 
丫髻山頭殘月，臘岩洞口斜陽。啼鳥喚人歸去，此身猶在他鄉。（同上《職方典》一○二六《溫州府部》）（〖1〗韋膺，原列入「無世次」作者。今考《新唐書》卷七四《宰相世系表》韋氏逍遙公房有韋膺，爲衢州刺史光輔之子。《元和姓纂》卷二載光輔爲京兆杜陵人，任大理少卿。《唐會要》卷六六載光輔大曆十年任太府少卿，《寶刻業編》卷十三載其貞元三年任衢州刺史。可知韋膺應爲貞元以後人。嘉靖《瑞安縣志》卷九有刺史韋庸，喜慶《浙江通志》卷一一二載韋鏞，宣宗時任溫州刺史，同書卷一五六引《明一統志》云會昌中溫州刺史韋庸興水利而爲民所頌，何誤。其任溫州刺史的時間，當從《唐刺史考》作會昌中爲是。〖參張忱石考證〗）。
行桐柏山 姚鵠 
際海禮冰碧，穿雲來玉清。千山盤鳥道，十里入猿聲。草木飄香異，雲霞引步輕。誰言鼇頂上，此處是蓬瀛。（《古今圖書集成·山川典》一二六《桐拍山部》）。
過灊嶽 馬戴 
塞上徵兵久，淮南賦歛多。抱琴方此去，爲縣欲如何。灊嶽積蒼翠，皖溪生素波。真君松廟近，公退爲誰過？（《古今圖書集成·山川典》八六《灊山部）。
方城懷古（句） 馬戴 
申胥枉向秦庭哭，靳尚終貽楚國羞。（《唐語林》二《文學》〖1〗○今按：《全唐詩》五五六缺題，又無出處。）（〖1〗此則出《金華子雜編》，見原本《說郛》卷十一，《四庫全書》輯本《金華子雜編》失收。）。
題銅官山廟（靈祐王祠在銅官山） 裴休 
潯陽賢太守，遺廟古溪邊。樹影入流水，石門當洞天。幡花凝寶座，香案儼爐煙。若到千年後，重修事宛然。（《嘉靖銅陵縣志》八、又《嘉靖池州府志》五）。
白鹿寺釋迦瑞相詩 裴休 
無相無虧有相圓，多生檀越種因緣。三千境見閻浮土，丈六身留兜率天。紺目輝騰滄海月，玉毫光射寶爐煙。道人參到非非處，不是丹霞破佛禪。（《同治湖南通志》二三八《方外志·寺觀·益陽縣》）。
東林寺 張毅夫 
駐斾息東林，清泉洗病心。爐峯霄漢近，煙樹荔蘿陰。溪浚龍蛇隱，喦高雨露侵。猿聲雲壑斷，罄韻竹房深。欲問吾師法，衰年力不任。（《永樂大典》六六九九江字韻引《江州志》）（〖1〗張毅夫，原列「無世次」作者。今檢《舊唐書》卷一六二《張正甫傳》附其事迹，節引如次：毅夫，南陽人。正甫之子。登進士第，位至戶部侍郎、弘文館學士判院事。《唐僕尚丞郎表》卷三謂其任戶部侍郎約在咸通間。《舊唐書·宣宗紀》載其大中十一年四月自江西觀察使爲京兆尹，十二年正月出爲鄂岳觀察使。）。
句 鄭嵎 
春遊雞鹿塞，家在鷓鴣天。（《藝需要伐山》十八）。
寄鄭碏疊石硯歌 莊南傑 
媧皇補天殘錦片，飛落人間爲石硯。孤峯削疊一尺雲，虎幹熊跪勢皆徧。半掬走泉澄淺清，洞天徹底寒泓泓。筆頭搶起松烟輕，龍蛇怒閗秋雲生。我今得此以代耕，如探禹穴披峥嶸。披峥嶸，心骨驚，坐中髣髴到蓬瀛。（《文房四譜》三《硯譜》）。
明月湖醉後薔薇花歌（《文苑英華》三三七《歌行》。《全唐詩》七八五無名氏第一首）（〖1〗《文苑英華》錄詩皆署作者姓名，不署字，此說恐未允。） 英才 
空。
石榴歌 莊布 
玳瑁殻皴枝婀娜，馬牙硝骨綿敷裏。霜風擊破錦香囊，鸚鵡啄殘紅豆顆。美人擎在金盤腹，錯認海螺斑碌碌。滿口含嘗瓊液甘，一堂齒冷敲寒玉。（《古今圖書集成·草木典》二八二《石榴部》〖1〗）（〖1〗此詩見宋祝穆《事文類聚後集》卷二六、陳景沂《全芳備祖後集》卷六。）。
四面寺瀑布 李忱 
穿山度石不辭勞，到底還他地步高。溪澗豈能留得住，終層大海作波濤。（《古今圖書集·職方典》七八五《安慶府部》。又《全唐詩》以前二句爲黃蘗禪師聯句，且文字多不同。）。
贈隱者 溫庭筠 
楚客隱名姓，圍碁當薜蘿。亂溪藏釣石，一鶴在庭柯。敗堰水聲急，破窗山色多。南軒新竹逕，應許子猷過。（《又玄集》中）。
蜂蝶（句） 溫庭筠 
蜜官金翼使，花賊玉腰奴。（《清異錄》三）。
與溫庭筠雲藍紙絕句（幷序。詩見《全唐詩》五八四。現補序） 段成式 
一日辱飛卿九寸小紙，兩行親書，云要采箋十番，錄少詩「稿」（爲）。予有雜箋數角，多抽揀與人，既玩之輕明，復用殊麻滑。尚愧大庾所得，猶至四百枚，豈及右軍不節，盡付九萬幅。因知碧雲棋上，重翻懊惱之辭，紅葉溝中，更擬相思之曲。固應桑根作本，藤角爲封，古拙不重蔡侯，新樣偏饒桓氏。何啻奔墨馳騁，有貴長簾，下筆縱橫，偏求側理。所恨無色如鴨卵，狀如馬肝，稱寫《璇璣》，且題裂帛者。予在九江，出意造雲藍紙。既乏左伯之法，全無張永之功。輙分五十枚，並絕句一首，或得閑中暫當藥餌也。（原注：今《飛卿集》中有《播掿詞》○蘇易簡《文房四譜》四《紙譜》。〖1〗）（〖1〗據《知不足齋業書》本《文房四譜》校改。另「碧雲棋上」，作「碧聯棋上」；「裂帛」，作「裂錦」；「全無張永之功」之「全」字作「今」字。）。
老僧續得貴妃襪（李羣玉同作） 李遠 
墜仙遺襪老僧收，一鎖金函八十秋。霞色尚鮮宮錦靿，彩光依舊夾羅頭。輕香爲著紅酥踐，微絢曾經玉指搆。三十六宮歌舞地，唯君獨步占風流。（《青瑣高議前集》六）。
李遠獲貴妃襪（各賦詩一首） 李羣玉 
故物存事渺茫，把來忍見舊時香。抝連綺錦分奇樣，終合飛蟬飲瑞光。常束凝酥迷聖主，應隨玉步浴溫湯。如今落在吾兄手，無限幽情付本子郎。（《青瑣高議前集》六）。
滄洲〖1〗 李羣玉  洞庭湖
童兒待郭伋，竹馬空遲留。路指雲漢津，誰能吟《四愁》。銀壺傲海雪，青管羅名謳。賤子跡未安，謀身拙如鳩。分隨煙霞老，豈有風雲求。不逐萬物化，但貽知己羞。方窮力命說，戰勝心悠悠。不然蹲會稽，鈎下二五牛。所期波濤助，燀赫呈吞舟。（四部業刊影宋本《李羣玉詩便攜集》卷上）（〖1〗《全唐詩》卷五六八收作《洞庭驛樓雪讌集奉贈前湘州張員外》之後半篇，似誤。王安石《唐百家詩選》卷十七亦以此詩自爲一首。）。
送羣玉歸別業（句） 李壽朋 
秦樹有殘蟬，灃浦將歸客。（《輿地紀勝》七十《灃州》）（〖1〗作者原作「李朝士、李壽朋」。檢《輿地紀勝》原文作「唐季朝士李壽朋」知李壽朋爲唐末朝士，非另有「李朝士」其人。茲刪去「李朝士」三字。）。
送羣玉（句） 韓續 
濡毫亂灑湘江月，整棹輕飛灃浦船。（同上）。
望南郡城（《全唐詩》引《方輿勝覽》缺題） 李頻 
楚地八千里，槃槃此都會。巍峨數里城，遠水霜映帶。（《輿地紀勝》六五《江陵府》）。
寄舊友西乾耕隱童先輩 李頻 
種竹參差長，栽松次第成。戎衣遍江漢，未厭子真耕。（《四部業刊三編》影明抄本《梨嶽詩集·輯補》（原注：「右見徐璈刊本。」）。
送春 儲嗣宗 
無語共春別，細腰枝上紅。來年又相見，還恐是愁中。（江標影刻宋本《唐五十家小集》）。
九華樓 霍總 
東門帶溪路，上有三丈樓。層基接重阜，一覽山水周。天邊九芙蓉，出沒不可求。鴻驚曉霜凈，花明雨初收。巉然倚圭璧，爽氣凌尊籌。主人金閨彦高興思窮幽。時來據繩床，山色供遠眸。危峯曳遊雲，嶺月懸曲鈞。吟嘨意不淺，浩然追軻丘。明年雞省夢，肯忘江上州。
樓望 霍總 
樓高九華近，極目望峯頂。雲破松風寒，路濃山色迥。古剎軒層簷，白水浮小艇。願結一間茅，歸來就丹鼎。（以上《嘉靖池州府志》八）。
贈妓（相牧廬州，有朝客留意飲妓，祖送短亭，妓車後至，相贈之曰：） 敬相 
望斷蘇娘小小坡，竹埿金雁展輕莎。客卿幸有凝情意，何必臨尊始轉波？（《詩話總龜》二三《寓情門》引《唐賢抒情》）（〖1〗敬相，當作敬湘。《新唐書·宰相世系表五上》敬氏有「湘，廬州刺史」，爲敬括曾孫。《郎官石柱題名考》卷十六金部員外郎有敬湘，約咸通末年任。原列「無世次」作者，今移此。）。
泛石岐海 鄭愚 
此日攜琴劍，飄然事遠遊。臺山初罷霧，岐海正分流。漁浦颺來笛，鴻逵翼去舟。鬂愁蒲柳早，衣怯芰荷秋。未卜虞翻宅，休登王粲樓，愴然懷伴侶，徒爾賦離憂。（《嘉慶廣東通志》一○一《山川略·香山縣》）（〖1〗《全唐詩》卷五九七收「臺山」以下四句，題爲《幼作》。）。
春日遊南山（句） 劉蛻 
屏開十里畫，江渡兩歧風。（《輿地紀勝》一五四《潼川府》）。
武侯墓 張演 
動業伊周亞，經綸楚漢前。有才真命世，無地與中天。大統《春秋》意，謄章《說命篇》。吾家子房後，千載英賢。（《關中勝蹟圖志》二十二《漢中府·古蹟·郊邑》）。
贈劉郎中 李郢 
東南秀氣動文星，天子應教掃內庭。湘渚雪晴弧鶴唳，錦江雲盡一峰青。仁含楚樹花先發，爽照賓「筵」□□□。□□定宜端劍珮，上仙風骨紫蘭馨。
題水精釵 李郢 
脉脉兩條秋水色，農夫賤賣古城旁。何年偶墮青絲髮，問價應齊白玉璫。插去定難分鏡彩，看時長似滴珠光。人間更有不足貴，金雀徒誇十二行。
放鷓鴣 李郢 
玉樓珠戶養經時，放出雕籠久不飛。秦地遊僧一彈指，楚城遷客重思歸。崗田戲下晴風暖，茅壠驚啼返照微。山畔家家有羅網，莫教傷損好毛衣。
渡淮後却泗州秦處士 李郢 
淮上風吹別酒醒，淮南潮落見沙汀。正愁客路逢山雨，更憶雲外臥草亭。野鷺獨飛仙嶂綠，農田□植晚苗青。何人得及秦居士，藥化丹砂劍有靈。。
山中 李郢 
清濁山中一氣分，洞中仙籟靜時聞。竹花生□□□□，桑葉抱風蠒蛾紛紛。夜月泛琴絃似磬，秋潭洗硯墨成雲。海邊兄弟無音息，斜日愁看綠嶠曛。
送友生下第出關 李郢 
天牓無名玉未焚，幾飄凝淚泣青雲。挈將孤劍家何在，叫斷重閽帝不聞。花笑旅人惟賴酒，鏡欺雙鬢莫言文。糟床滴瀝餘聲盡，典重裘又送君。
早春送友人歸江南 李郢  洞庭湖
洞庭歸客莫相催，予憶滄江久未迥。歸渡遇霜楊柳盡，寒郊欲雪鶺鴒來。舟依青路帆初挂，鳥出紅塵眼漸開。千里同來不同去，莫驚愁淚濺離杯。
讀《漢武內傳》 李郢 
雲錦囊開得畫圖，岳神森聳耀靈軀。青真小童捧訣籙，紫府道士攜瓊蘇。金鼎未成悲濁世，玉緘時捧望青都。一辭姥長昏醉，方朔留言盡記無。
不睡 李郢 
沃洲山裏苦心人，十五年來少睡身。詩句每多閒夜得，鬢毛終爲半愁新。紛紛落燼看將久，歷歷寒更聽轉頻。家寄江南斷音信，一憑歸夢去無因。。
春晚思江上舊遊寄城中知己 李郢 
一春江上好韶光，劉阮相隨醉幾場。令節輕雲著羅綺，曉天晴色在壺觴。紫雲樓畔金絲發，紅杏園中玉輦香。
寄友人乞菊栽（〖1〗《全唐詩》八八四有缺字。第五句「及」《石渠寶笈》作「近」，第七句《全唐詩》缺首字「孺」，末句「鳩」《石渠寶笈》作「鴛」。） 李郢 
空。
送澗水陜東二十里自江南來作 李郢 
泠泠孤澗陜城東，我有飛泉此路通。行客莫驚黃葉盡，家山祇在白雲中。秋聲可亂鳥魚意，遠色偏依蒲稗業。過去多應不相待，殷勤重掬洒西風。
五湖冬日 李郢 
楚人家住五湖東，斜掩柴門水石中。獵獵夜山明遠燒，騷騷寒葦動疎風。園林向臘停霜果，葭菼和烟宿暝鴻。范蠡扁舟不知處，一將前事話漁翁。
江南冬日喜遇故人 李郢 
江南木落塞鴻飛，江漢離人久未歸。客舍無成重相見，雪天留宿可相違。篇章只使容颜改，名利空教翰墨稀。終擬全家漾舟去，五湖高掩白雲扉。
春夜 李郢 
街鼓初殘百八聲，小園芳樹宿孤鶯。人迴野寺昏醉，月照閑房悄悄明。杏酪香濃寒食近，梨花影散夜風輕。誰家靜捻參差管，一曲《霓裳》學鳳清。
雨夜 李郢 
蛩聲雨思夜迢迢，空館何人問寂寥。寒燭細烟搖寢幌，濕螢微影綴芭蕉。正當孤枕鴻初過，況復窮居葉盡凋。閒憶秋江釣船裏，洒篷沾浪聽蕭蕭。
送僧遊天台（〖1〗《全唐詩》五九○題作《送圓鑑上人遊天台》。末句《石渠寶笈續編》作「幽澗泠泠竹室開」） 李郢 
空。
試日上主司侍郎 一 李郢 
十年多病到京遲，到日風霜逼試期。線不因針何處入，水難投石古來知。青烟羃寒更恨，白髮星星曉鏡悲。可惜龍門好風水，何人一爲整鱗鬐。
試日上主司侍郎 二 李郢 
石帆山下有靈源，修竹茅堂寄此村。閉戶偶多鄉老譽，讀書精得聖人言。來時已作青雲意，試夜憂生白髮根。十五年餘詩弟子，名成豈合在他門。
送李商隱侍御奉使入關 李郢 
梁園相遇管絃中，君踏仙梯我轉蓬。《白雪》詠歌人似玉，青雲頭角馬生風。相逢幾日虛懷待，賓幕連期醉蝶同。如有扁舟棹歌思，題詩時寄五湖東。
板橋重送 李郢 
梁苑城西蘸水頭，玉鞭公子醉風流。幾多紅粉低鬟恨，一部清商駐拍留。王事有程須仃仃，客身如夢正悠悠。洛陽浸畔逢神女，莫墜金樓醉石榴。
紫極宮上元齋日呈諸道流（〖1〗《全唐詩》「日」作「次」。又詩中第五句「風拂亂燈山磬曙」，《全唐詩》缺「曙」字。） 李郢 
空。
贈羅道士 李郢 
子訓成仙色似花，每人思見禮烟霞。氣呵雲液變白髮，爪入水精嘗綠瓜。五岳真官隨起坐，百年風燭笑榮華。
終南山 李郢  终南山
終南雨後絶纖埃，太乙先生石室開。漢史烟霞通楚塞，秦風章句有條梅。歸逢四皓收靈朮，幾見千官祝壽杯。會得功成畢婚嫁，幅巾藜杖獨歸來。
春山夜雨 李郢 
詩成數盞兀忘思，瞑目昏昏倒接䍦。無魚無愁且須醉，好風好月更何爲。長留酒在花堆雪，不厭身閒鬢聚絲。一夕春山到明坐，杜鵑啼歇麑啼時。
驪山懷古（五首） 一 李郢 
武帝尋仙駕海遊，禁門高閉水空流。深宮帶日年年靜，翠柏凝烟夜夜愁。鸞鳳影沉歸萬古，歌鐘聲斷夢千秋。晚來惆悵無人會，雲水猶飛傍玉樓。
驪山懷古（五首） 二 李郢 
烟深樹老蔽蒼蒼，樓殿參差隱夕陽。白玉砌寒苔自碧，真珠簾斷月無光。驪山南去侵天盡，渭水東流入海長。唯有春風舊情在，不將花艷出宮牆。
驪山懷古（五首） 三 李郢 
紫府靈壇降玉真，華清臺殿影長新。雪翻曉豔御階秀，風送夜香宮樹春。杉桂靜同無夢客，烟花深似有愁人。自從霜落芙蓉死，空使秦山鬼哭頻。
驪山懷古（五首） 四 李郢 
碧瓦雕牆擁翠微，泉聲一去杳難期。一聞緱嶺仙成日，空想鈞天夢盡時。青嶂淺深當雨靜，古松疎密向風悲。
驪山懷古（五首） 五 李郢 
當時事事笑秦皇，今日追思倍可傷。珠玉影搖千樹冷，綺羅風動滿川香。雖名金殿長生字，誤說茅山不死方。獨向逝波無問處，古槐花落路茫茫。
夜思 李郢 
軒墀寂寞夜如何，沙渚頻驚候雁過。一點秋燈人夢覺，萬重寒葉雨聲多。酒衝肺腑愁生病，詩役心神漸有魔。
贈李商隱贈佳人 李郢 
金珠約臂近笄年，秋月嫦娥漢浦仙。雲髮膩垂香挅妥，黛眉愁入翠連娟。花庭避客鳴環珮，鳳閣持杯泥管絃。聞道彩鶯三十六，一雙雙映碧池蓮。
傷賈島無可（《全唐詩》五九○收此詩，文字異同較多，故重錄） 李郢 
却到城中（《全唐詩》作「京師」）事事傷。惠休歸去（寂）賈生亡。誰人收得章句（文章）篋。獨我重（來）經苔蘚房。一命未沾爲逐客。萬緣初盡別空王。蕭蕭竹塢殘（斜）陽在。葉拂（覆）閒堦雪擁墻。。
闕題 李郢 
一道春江枕驛樓，聞君此處泊行舟。花當粉檻人閒立，燕拂青蘋水漫流。芳草引歸南國夢，和風吹起故園愁。余今自是迷津者，爲勸王孫莫遠遊。
闕下獻楊侍郎 李郢 
滄洲垂釣本無名，十月風霜偶到京。羸馬未曾諳道路，片文誰爲達公卿？聽殘曉漏愁終在，畫盡寒灰計不成。心苦篇章頭早白，十年江漢憶先生。
江州城樓 李郢 
灘頭獨鳥立枯楂，灘上行人踏淺沙。秋色池塘無限草，夕陽門外幾千家。寺連山谷松聲遠，川繞閻閭水勢斜。常恐郡城砧杵動，秋風吹盡古槐花。
春日題園林 李郢 
東園落盡綠絲長，風觸誰家酒瓮香。紅粉人閑教鸚鵡，碧波池暖漾鴛鴦。新蒲長疾看齊岸，晚蝶飛高欲過墻。記取因逢賣樵客，囑教春暮採松篁。
贈（據《壯陶閣帖》卷二補。） 李郢 
建陽門外柳千條，斜插鸞篦小錯刀。紫袖握蟬聲欲絕，紅巾撲蝶勢潛高。愁眉對照烟江柳，嫩臉初開露井桃。閑把金釵惱鸚鵡，亂聲啞嘎落輕毛。（以上《秘殿珠林石渠寶笈續編》。）（《秘殿珠林石渠寶笈續編》收李郢詩卷，原藏於淳化軒。卷末有樂全居士、柯九思、陳繹曾、周仁榮、張翥五人附跋。茲錄前三人跋如次。）（〖1〗其一：李公嘗出守房陵商州，有善政，以能詩聞諸公間，有文集行於世。此詩翰墨豪健，自成一家。宣和六年季夏一日，樂全居士書。〖原注：張密學諱確，字子固。〗〖2〗其二：右唐李郢字楚望書七言詩真跡，後有張樂全跋，曾入紹興內府，合縫小璽具存。詩法清麗，筆意飄撇，自有一種風氣。僕僅見宣和所收許渾詩稿，精緻亦如之，足以見唐人所尚，流風餘韻，令人興起。至治初，以佳本定武《蘭亭》易得之，愛玩不能去手。丹丘柯九思識。〖3〗其三：唐李楚望端公大中十年七言詩一卷。楚望以是歲登進士第，其上主司詩云：「閉戶偶多鄉老譽，讀書精得聖人言。」視「一日看盡長安花」，殆有間矣。宜其疏於馳競，以藩鎮從事終也。此紙鳥絲欄絕精緻，字畫有歐柳意。楚望居餘杭，豈出於故家遺俗之所傳者歟？泰定元年十月十三日，吳興陳繹曾書。）。
平望驛感先輩李從實處士周鉷二故人 李郢 
蘆葦風多驛堠長，昔年携手上河梁。青雲才子鴛鴻季，白石山人芝木香。華驥欲陪先道路，大川斯濟戢舟航，少微星沒桂枝重，正掛孤帆過水鄉（《百城烟水》四《吳江》）。
賞花短歌 李漼 
長生白，久視黃，共拜金剛不壞王（謂菊花也。《清異錄》二）。
題惠山泉（二首） 一 皮日休 
丞相長思煮泉時，郡侯催發只憂遲。吳關去國三千里，莫笑楊妃愛荔枝。
題惠山泉（二首） 二 皮日休 
馬卿消瘦年纔有，陸羽茶門近始閒。時借僧爐拾寒葉，自來林下煮潺湲。（元《無錫縣志》卷四上辭章詠歌。又明《弘治無錫縣志》二八《詞章》）。
泰伯廟 皮日休 
蠻荆古服屬南荒，大聖開基闢草堂。載造文明追二帝，尚餘揖讓補三王。
望虞亭 皮日休 
盤迴曲澗數峯青，雲護皇山一古亭。千里月明回首望，飛烟冲起海虞濱。（以上清初《梅里志》三《詩》）。
松江秋書 陸龜蒙 
張翰深心怕禍機，不緣蓴脆與鱸肥。如何狗世浮沉去，可要拋官獨自歸？風度野烟侵醉帽，雨來秋浪濺吟衣。無人好尚無人責，吟嘯低頭又掩扉。（《百城烟水》四《吳江》）。
蓬傘 陸龜蒙 
吾江善編蓬，圓者柄爲傘。所至以自隨，清陰覆一墠。自吾爲此計，簑笠□□短。何須詣亭陰，風雨皆足緩。
謝人詩卷（句） 陸龜蒙 
談仙忽似朝金母，說艷渾如見玉兒。（以上吳聿《觀林詩話》）。
{巩/言}光大師草書歌 司空圖 
羸病愛師書勁逸，翻作長歌助狂筆。乘高攂鼓震川原，驚迸驊騮幾千匹。落筆縱橫不離禪，方知草聖本非顛。歌成與掃松齋壁，何似曾題《說劍篇》。（《六藝之一錄》二九○引朱長文《墨池編》十三原書目錄作{巩/言}光詩）（《四庫全書》本《墨池編》卷四錄此詩無作者，附司空圖《書屏記》後。《宣和書譜》卷九錄司空圖贈{巩/言}光詩云：「看）（師逸說蹟兩相宜，高適歌行李白詩」，此詩中無。是砧圖作，頗可疑。）。
恭州界（舊《圖經》及《寰宇記》、《九域志》皆日渝州，《輿地廣記》曰恭州。） 司空圖 
山容地脈本清涼，不解爲霖卻作湯。草木龜魚困薰煮，漫贏塵垢涴僧坊。（《輿地紀勝》一七五《重慶府》）。
春晚（句） 司空圖 
憑高憐酒韻，引滿未能已。
撫事寄同游（句） 司空圖 
春添茶韻時過寺。（以上元李治《敬齋古今黈逸文》二）。
過平泉莊（李朱厓〖德裕〗平泉莊，佳景可愛。洛中士人詫於「汪」〖江〗遵，遵有詩曰：） 汪遵 
平泉風景好高眠，水色風光滿目前。剛欲平他不平事，至今惆悵滿南遷。（今按：此一首與《唐詩紀事》及《全唐詩》字句多不同。）。
又過楊相宅 汪遵 
倚伏從來事不遙，無何平地起青霄。纔到青霄却平地，門對古槐空寂寥。（以上《詩話總龜》二四《感事門》引《唐賢抒情》）（〖1〗《萬首唐人絕句》卷六九以此詩爲尹璞作，文字稍異。《全唐詩》卷五一七收尹璞名下，幷注出《抒情錄》作江遵詩之異文。）。
句 童漢卿 
願假中流便，滋茲發棹歌。（《古今圖書集成·友誼典·請託部》選句。此二句疑非童詩。但應爲誰作，尚俟考詳。）。
詠柳 童漢卿 
灞橋晴來送別頻，相偎相依不勝春。自家飛絮猶無定，爭把長條絆得人。（《詩話總龜》二一《詠物門》引羅隱《績本事詩》。按此處注出處引錄有誤。《詩話總龜》此條原注云：「《唐宋詩》云羅隱作。《續本事詩》。」《唐宋詩》指宋初人編《唐宋類詩》。《續本事詩》則爲吳處常子作，非羅隱作。《全唐詩》卷六五七收作羅隱《柳》詩，另《甲乙集》卷三、《才調集》卷八、《文苑英華》卷三二四亦作羅詩。因《續本事詩》成書之時較早，姑仍兩存之。）。
代張孜幻夢李白歌 李山甫  黄河
天使翰林生我前，相去歿（一作「後」）來二百年。英神傑（一作「絕」）氣歸玄天，日月星辰空蹙然。我識翰林文，不識翰林面。上天知我憶其人，使向人間夢中見。瑞光閃爍天關（一作「門」）開，五雲著地長裾來，華山秀作英雄骨，黃河瀉作縱橫才。巍峨宛似神仙客，一段風雷扶氣魄。低頭語了却擡頭，指點胸前稱李白。夢中一面何殷勤，高吟大語喧青雲。自言天府偶閑暇，與我握手論高文。一論耳目清，再論心骨驚，豁如混沌初鑿破，天地海岳何分明。利若劍戟堅，健如虬龍爭，神機聖法說略盡，造化與我新精靈。不問塵埃人，不語塵埃事，罇前酒半（一作「半日」）空，歸雲掃筵起。自言天上作先生，許向人間爲弟子。夢破青霄春，煙霞無去塵。若誇郭璞五色筆，江淹却是尋常人（《全唐詩》卷六○七收「華山」二句及末四句，卷八六八收「上天」二句，均誤繫於張孜名下。）（《鑑誡錄》九《夢太白》）。
胡曾 
。
緱山 胡曾 
緱山崗翠孕仙靈，古柏新松滿洞馨。借問吹笙王子晉，定從何處上□冥。（《四部業刊三編》影宋鈔本《胡曾詠史詩》三）。
懷桐江舊居 方干 
長向新郊話故園，四時清峭似山源。春潮撼動鶯花郭，秋雨閒藏砧杵邨。市井多通諸國貨，鄉音自是一方言。此中別有無歸計，唯把歸心付酒尊。
贈桐溪主人 方干 
嶺猿沙鶴似同遊，竹汊荷灣可漾舟。更入深溪見溪主，蒼苔石上臥垂鈎。（《嚴陵集》二）。
題惠山寺詩（幷序） 讀惠山若冰師詩集因題古院（一作「故園」）五首（前三首《全唐詩》已收） 一 李隲 
陰陰垂露跡，苔壁幾年書。種樹青松老，傳衣白髮居。字工窮八體，詩律繼三閭。豈是多年學，真空任性理餘。
題惠山寺詩（幷序） 讀惠山若冰師詩集因題古院（一作「故園」）五首（前三首《全唐詩》已收） 二 李隲 
常聞鑿洞碑，此立爲冰師。意刻山泉解，功深造化疑。碧雲終一謝，飛錫久無期。惆悵人間世，空傳樂府詞。（元《無錫縣志》卷四上《辭章詠歌》、又明《弘治無錫縣志》二八《詞章》）。
晨過昌師院（〖1〗《全唐詩》二七一作竇羣詩。《縣志》第八句「滿」作「漏」○同前〗〖《竇氏聯珠集》不收此詩，作竇詩疑誤。） 李隲 
空。
九華山協濟祠 羅鄴  九华山
靈廟門依山半開，松庭瀟洒絕塵埃。時聞樵者經過說，數有神仙變化來。龍起陰雲生畫壁，鳥歸寒粟落蒼苔。自從鼓吹喧闐日，千里封疆不復災。（《嘉靖池州府志》五。又《圖書集成·職方典》八一○《池州府部》）。
化城寺 羅鄴  九华山
慶雲生處梵王宮，躡磴攀蘿一徑通。金殿忽開青嶂裏，天人疑在白雲中。秋霄爽朗空潭月，暑氣蕭寥古柏風。況是慈悲清淨地，香煙像設固無窮。（《九華山志》八）。
謝友人惠箋紙幷筆 周朴 
范陽從事獨相憐，見惠霜毫與彩箋。三副緊纏秋月兔，五般方翦蜀江煙。宵徵覺有文通夢，日習慚無子諒篇。欲着不將兩處用，歸山閑向墨池前。（蘇易簡《文房四譜》四《紙譜》）。
梨花 溫憲 
綠陰寒食晚，猶自滿空園。兩歇芳菲白，蜂稀寂寞繁。一枝橫野路，數樹出江村。悵望頻回首，何人共酒尊。（《古今圖書集成·草木典·梨部》（見宋陳景沂《全芳備祖前集》卷九《梨花》。「蜂稀」，《全芳備祖》作「蜂聲」。）。
留贈司空圖（盧相攜還朝，過陜虢，訪圖，深愛重，留詩曰：） 盧攜 
氏族司空貴，官班御史雄。老夫如且在，未可歎途窮。（《北夢鎖言》三及《唐才子傳》司空圖下。《全唐詩》有此詩，與《紀事》同依據《南部新書》甲，多異文，故重錄。）。
贈妓行雲等感恩多詞（句）（路侍中具有，風貌之美，爲世所聞。鎮成都日，委執政于孔目吏邊咸，以官妓行雲等十人侍宴。移鎮渚宮日，于合江亭離筵，贈行雲等《口恩多》詞。有「離魂」云云。至今播于倡樓也。） 路巖 
離魂何處斷？烟雨江南岸。（《唐語林》四《容止》、《北夢瑣言》三）（〖1〗《全唐詩》無路巖詩，茲據《舊唐書》卷一七七補傳如次：路巖，字魯瞻，陽平冠氏人。幼聰敏過人，方鎮交辟，數年間出入禁署，累遷中書舍人、戶部侍郎。咸心目三年以本官同平章事，在相位八年。後出鎮劍南、荆南。）。
吳融 
。
西昌新亭（句） 吳融 
暖漾魚遺子，晴遊鹿引麛。（《唐詩紀事》五八《李洞》（出《唐摭言》卷十《海敍不遇》。）。
永和縣上巳 王駕 
記得蘭亭祓禊辰，今朝兼是永和春。一觴一詠無詩侶，病倚山窗憶故人。（桑世昌《蘭亭考》十二（陸心源《宋詩紀事補遺》卷八八收此詩於事蹟無考作者內。）。
冬日書黎少府山齋 唐廩 
愛此林亭絕，重遊亦似新。山秋同鶴過，水落見鳥頻。映沼荷全綠，侵簷柳尚春。惜哉無別墅，共作白雲人。
雲蓋山泉 唐廩 
危嶠高高幾十層，梵王宮裏一泉澄。引來石竇明如玉，瀉落山厨冷似冰。淨影不關秋賦客，清音時警夜禪僧。從茲渡口潺湲去，勢入滄溟豈可仍。。
題蔡處士居 唐廩 
一畝周旋幾十家，舂輪相次好生涯。鷓鴣近晚啼深竹，鸂𪆟新晴立淺沙。沃衍共知多黍稷，寬平仍覺富桑麻。當年何事拋耕釣，木笏藍衫兩鬢華。（以上《純常子枝語》四十引《萍鄉縣志》（均見同治《萍鄉縣志》卷六。）。
別家（句） 唐備 
兄弟惜分離，揀日皆言惡。（《唐才子傳》九）。
送友人南中訪舊知 喻坦之 
送友人南中訪舊知（《全唐詩》五四三作喻鳧詩。第五句「急」《文苑英華》作「接」○《文苑英華》二八二《送行》（席刻本《喻鳧詩集》不收此詩。《全唐詩》收作喻鳧詩恐誤。）。
上岳守 裴說  洞庭湖
入郭寬萬里，岳陽堪畫圖。及窺賢太守，不見洞庭湖。（《輿地紀勝》六九《岳州》）。
句 裴說 
自己情雖切，他人未肯忙。（《老學庵筆記》四）。
題建造寺 張爲 
疊嶂橫空向郡西，迥然高峭衆山低。樹梢缺處見城郭，日影落時聞鼓鼙。（《輿地紀勝》卷一三○《福建路·泉州》）。
宿江館（句） 張爲 
吟登晚驛亭，醉罷紅燈落。（《詩學指南》四（《吟窗雜錄》卷十四正字王玄《詩中旨格》，「醉罷」作「醮罷」，幷云「此比君子欲仕于明時也」。）。
韓氏 
。
得于祐題詩後又作詩 韓氏 
獨步天溝岸，臨流得葉時。此情誰會得？腸斷一聯詩。
婚宴席上索筆爲詩 韓氏 
一聯佳句題流水，十載幽思滿素懷。今日却成鸞鳳友，方知紅葉是良媒。（《青瑣高議前集》（均見《青瑣高議前集》卷五引張實《流紅記》。按紅葉題詩故事，唐詩已有數傳，《雲溪友議》卷下記顧況與天寶宮人、盧渥與宣宗宮人事，《本事詩》亦載顧況事，《北夢瑣言》卷九作李茵與雲芳子事，《全唐詩》卷七九九又有賈全虛與鳳兒事。《流紅記》即張實據以上故事敷衍而成的小說。《苕溪漁隱業話後集》卷十六云：「《青瑣》乃互竄二事，合爲一傳，曰《流紅記》，仍託他人姓名。嗚呼，孰謂小說可盡信乎！」龐元英《談藪》亦謂此篇「最爲鄙妄」。宋人對小說的鄙夷雖不足取，但此篇爲宋人依說，當可據以論定。）。
觀夢龜草書 可朋 
欲盡金鍾數斗餘，從容攘臂立踟躕。先教侍者濃磨墨，不揖傍人欻便書。畫狀倒松橫洞壑，點麄飛石落空虛。興來抹亦成字，祇恐張顛顛不如。（《六藝之一錄》二九四引陳思《書苑菁華》）。
岳陽悼賈島（《全唐詩》七六八作安錡《題賈島墓》，末一字「忡」，《鑑誡錄》作「㤏」）（崔錡評事倅岳陽日，爲詩悼賈島。岳是，普州地名。今因創墓在岳陽山上，山下有岳陽池。○《鑑誡錄》八《賈忤旨》） 崔錡 
空。
水（《文苑英華》又有《柳》、《松》二首，《全唐詩》均作韓溉，應別出互見。） 韓喜 
方圓不定性空求（柔），東注滄溟早晚休。高截碧塘長耿耿，遠飛青嶂更悠悠。瀟湘月浸千年色，夢澤煙含萬古愁。別有嶺頭鳴咽處，爲君分（更）作斷腸流。（《文苑英華》一六三《地部》。又《詩話總龜》二一《詠物門》引《續末流事詩》）（〖1〗《全唐詩》卷六七一唐彥謙有《逢韓喜》詩，知韓喜爲唐末人。原列入「無世次」作者，今移此。）。
見人衣鮮華作詩 歸處訥 
昂藏騎馬出朱門，服色鮮華不可論。盡是殺人方始得，一絲絲上有冤魂。
詠虺漢（黃巢犯京後，守亮、守信等悉爲楊軍容復恭義兒，勢奪諸侯，亦一時之威也。歸有不平之色詠虺漢以刺之曰：） 歸處訥 
草頭灰面惡形儀，盡是軍容表裏兒。昔日水牛攀角上，而今細馬劈腰騎。錢多內藏猶嫌少，位等三公尚厭卑。更有一般堪笑處，鍍金牙齒咬銀匙。
詠奸漢 歸處訥 
輕脣利舌傍侯門，送諂承顏日月新。愛與大官添弟子，能將小藥獻夫人。秤頭不放分毫過，對面常如割骨貧。更有一般奸太曬，聚錢唯趁買金銀。
代村婦詠邊將 歸處訥 
紫袍金帶不須誇，動便經年鎮海涯。爭似我家田舍壻，朝驅牛去暮還家。
詠石校書（欽若）（石校書，本東川人。文章四六，與王超齊名。天復初應舉，值大駕東遷，蜀路不心目，干戈繼起，遂客寄天水，荏苒一紀有餘。後知父亡，方乃舉慟，廣於寺院追薦懺罪而已。歸與石遽因小隟，荼毒詠之。石氏聲名，因茲減價。詩曰：） 歸處訥 
十二年來匿父喪，三年之罪遣誰當。如今追薦應無益，已被牛頭煮幾場。（以上《鑑誡錄》十《歸生刺》）。
游四頂山（《方輿勝覽》：四頂用在合肥縣東南。《寰宇記》作四鼎，《郡國志》云：魏伯陽煉丹之所。） 張彥修〖1〗 
翠巒齊聳壓平湖，晚綠朝紅畫不如。寄詩紀商山閑四皓，好來各占一峰居。（《光緒重修廬州府志》六《山川志》上〖2〗）（〖1〗《新唐書》卷七二下《宰相世系表》二下河東張氏有彥修，爲憲宗朝宰相已經弘靖之孫，河南少尹張嗣慶之子。據張忱石考證，彥修當爲文宗至僖宗時人。〖2〗見《輿地紀勝》卷四五《廬州》。）。
羅浮 小白 
危閣閒登思渺漫，九天如在掌中看。遊人莫著單衣去，六月飛雲帶雪寒。
中閣 小白 
棱層高閣倚巖扃，俯瞰塵仰摘星。晝夜泉聲混天樂，遊人好向靜中聽。（以上《羅浮志》十《詩》）。
宿金庭觀（在嵊縣東南七十二里） 小白 
羽客相留宿上方，金庭風月冷如霜。直饒人世三千歲，未抵仙家一夜長。（《嘉慶浙江通志》二三一《寺觀》〖2〗）（〖1〗《增廣聖宋高僧詩選後集》卷上收秀登《送小白上人歸華頂》、《送貫微歸天台》等詩，齊己《白蓮集》中有寄贈貫微詩多首，因知小白亦應爲齊己同時人。〖參《全唐詩續拾》卷四一〗原列入時代未詳僧，今移此。〖2〗見宋高似孫《剡錄》卷八，參前張說條。）。
贈樊川長老 清尚〖1〗 
贈樊川長老（《全唐詩》八二五作可止詩○《瀛奎律髓》四七《釋梵類》〖2〗）（原列無世次作者。今檢齊己《白蓮集》卷三有《覽清尚卷》，知爲唐末人，故移此。〖2〗另《唐詩紀事》卷七七作可止詩，《唐僧弘秀集》卷十作清尚詩。）。
詠石硯 李琪 
遠來柯嶺外，近到玉堂間。乍琢文猶澀，新磨墨尚慳。不能濡大筆，何要別秋山。（《文房四譜》三《硯譜》）。
梁宗廟樂舞辭（《舊五代史·樂志》曰：「梁開平初，太祖受禪，始建宗廟，凡四室，每室有登歌、酌獻之舞：肅祖宣元皇帝室曰《大合之舞》，敬祖光獻皇帝室曰《象功之舞》，憲祖昭武皇帝室曰《來儀之舞》，烈祖文穆皇帝室曰《昭德之舞》，登歌樂章各一首。」《五代會要》七《廟樂》曰：「太常少卿楊煥撰。」） 楊煥 
空。
梁宗廟樂舞辭（《舊五代史·樂志》曰：「梁開平初，太祖受禪，始建宗廟，凡四室，每室有登歌、酌獻之舞：肅祖宣元皇帝室曰《大合之舞》，敬祖光獻皇帝室曰《象功之舞》，憲祖昭武皇帝室曰《來儀之舞》，烈祖文穆皇帝室曰《昭德之舞》，登歌樂章各一首。」《五代會要》七《廟樂》曰：「太常少卿楊煥撰。」） 大合舞（獻肅祖） 楊煥 
空。
梁宗廟樂舞辭（《舊五代史·樂志》曰：「梁開平初，太祖受禪，始建宗廟，凡四室，每室有登歌、酌獻之舞：肅祖宣元皇帝室曰《大合之舞》，敬祖光獻皇帝室曰《象功之舞》，憲祖昭武皇帝室曰《來儀之舞》，烈祖文穆皇帝室曰《昭德之舞》，登歌樂章各一首。」《五代會要》七《廟樂》曰：「太常少卿楊煥撰。」） 象功舞（獻敬〖恭〗祖） 楊煥 
空。
梁宗廟樂舞辭（《舊五代史·樂志》曰：「梁開平初，太祖受禪，始建宗廟，凡四室，每室有登歌、酌獻之舞：肅祖宣元皇帝室曰《大合之舞》，敬祖光獻皇帝室曰《象功之舞》，憲祖昭武皇帝室曰《來儀之舞》，烈祖文穆皇帝室曰《昭德之舞》，登歌樂章各一首。」《五代會要》七《廟樂》曰：「太常少卿楊煥撰。」） 來儀舞（獻憲祖） 楊煥 
空。
梁宗廟樂舞辭（《舊五代史·樂志》曰：「梁開平初，太祖受禪，始建宗廟，凡四室，每室有登歌、酌獻之舞：肅祖宣元皇帝室曰《大合之舞》，敬祖光獻皇帝室曰《象功之舞》，憲祖昭武皇帝室曰《來儀之舞》，烈祖文穆皇帝室曰《昭德之舞》，登歌樂章各一首。」《五代會要》七《廟樂》曰：「太常少卿楊煥撰。」） 昭德舞（獻烈祖○《樂府詩集》十二。詩見《全唐詩》十六《郊廟歌辭》） 楊煥 
空。
致李深之（鄭舉舉，巧談諧，常有名賢醵宴。乾符中，狀元孫偓頗惑之，與同年數人，多在其舍。一日，同年宴，而舉舉有疾不來，遂令同年李深之邀爲酒糾。坐久，狀元乃吟一篇曰：） 孫偓 
南行忽見李深之，手舞如蜚令不疑。任爾風流兼蘊藉，天生不似鄭都知。（曲內妓之頭角者都知。《北里志》（陶敏云此詩《全唐詩》卷七一五收作劉崇魯《席上吟》。並謂《北里志》云：「今左史劉郊文崇及第年亦惑於舉舉，同年宴而舉舉有疾不來，其年酒糾多非舉舉，遂令同年李深之邀爲酒糾，坐久，覺狀元微哂，良久乃詠一篇曰……」文中之新的郊文崇即劉崇魯，字郊文，文中脫一「魯」字。文云「覺狀元微哂，良久乃詠一篇」，則「覺」與「詠」者均劉崇魯。謂詩乃狀元孫偓作，似于理未安。陶說可參。）。
答崔素娥（《全唐詩》名媛有崔素娥《別韋洵美詩》，韋詩以小字附後。） 韋洵美 
別恨商羣離羣自古聞，此心難捨意難論。承恩必若頒時服，莫使霑濡有淚痕。（《全五代詩》八詳引《侍兒小名錄》（韋洵美二詩，皆出自《燈下閑談》卷下《行者雪怨》。「離羣」，《燈下閑談》作「離情」。）。
假僧榻悶吟 韋洵美 
門壁紛紛蟋蟀聲，背燈欹枕夢難成。人間有此不平事，何處人能報不平。（《萬首唐人絕句》四十《鬼詩》）（「紛紛」，《燈下閑談》作「忙忙」。）。
答杜荀鶴（句）（杜荀鶴贈詩云：「祇恐爲僧心不了，爲僧心了總輪僧。」瀾答詩云：） 清瀾 
如何即是僧心了，了得何心是了僧？（《輿地紀勝》二十《徽州·仙釋》。又見弘治《徽州府志》十。又康熙《志》十八）。
上張相（石晉時，張相從恩自南院宣徽使官才檢校司徒權西京留守。到洛陽後未久，少師自東京得假，往洛陽數日，寄上張相云云。張公知世其貧，贈遺甚厚。） 楊凝式 
南院司徒鎮洛京，未經三月政聲成。四方羣后皆如此，端坐庸夫見太平。（《全五代詩·補遺》引《洛陽縉紳舊聞記》）（見《洛陽縉紳舊聞記》卷一《少師佯狂》。）。
詠橘（莊宗小酌，進新橘，命諸伶詠之。唐朝美詩先成云云。帝大笑，賜所御軟金杯。） 唐朝美 
金香大丞相，兄弟八九人。剝皮去滓子，若箇是汝身。（《全五代詩》九引《清異錄》二）。
洋川 和凝 
自陪台斾到洋川，兩載優遊漢水邊。官閒最好遊僧舍，江近應須買釣船。更待浹旬無事後，遍題清景作詩仙。（此處拼合未妥，另詳《全唐詩續拾》卷四二。）。
題真符縣（句） 和凝 
雖有黃金額，其如赤子貧。（以上《輿地紀勝》一九○《洋州》）。
陶晟 
。
句 陶晟 
河經蕃地濁，山到漢家青。
句 陶晟 
擬拋丹禁去，試著白衣看。（以上《全五代詩補遺》引《洛陽縉紳舊聞記》）（見《洛陽縉紳舊聞記》卷一《陶副車求薦見忌》，後二句爲「在環衛時詩」。）。
舌 馮道 
口是禍之門，舌是斬身刀。閉口深藏舌，安身處處牢。（《古今圖書集成·人事典》一四《口部》）（見宋胡穉《增廣箋注簡齋詩集》卷四《寄新息家叔》注引。《群書通要丙集》卷一引前二句。《喻世明言》卷三十八引此詩，不云作者。）。
透明巖（亦名棲真巖，在大蓬山，前視空曠，俯瞰縣郭。天氣清明，渠、達諸山，隱隱可數。縣令李九齡詩云云。〖李九齡爲宋初乾德間進士，其任縣令，當在登第後。〗） 李九齡 
乍脫塵埃夢寐安，透明巖上一開顏。晚霞收處似聞雁，遠目盡時猶有山。仙跡不隨巖桂花，禪心長共嶺雲閑。（《輿地紀勝》一八八《蓬州·景物》）。
句（度，工詩，有句云云，人多誦之。王朴爲樞密，止以此一聯薦於申文炳知舉，遂擢爲第三。人嘲曰：「主司只誦一聯詩。」） 李度 
醉輕浮世事，老重故鄉人。（《玉壺清話》七）。
田敏 
。
明德舞（後周宗廟樂舞辭。太祖廟堂） 田敏 
《五代會要》七《廟樂》曰：「太祖聖神齒數肅文武孝皇帝廟室酌獻舞《明德之舞》，登歌樂章一首，太常卿田敏撰。（參《舊五代史》一四四《樂志》）」惟彼岐陽，德大流光。載造周室，澤及遐荒。於鑠聖祖，上帝是皇。迺聖迺神，知微知章。新廟弈弈，豐年穰穰。取彼血膋，以往烝嘗。黍稷惟聲，籩豆大房。工祝致告，受福無疆。（《樂府詩集》十二《郊廟歌辭》）（《全唐詩》卷十六《郊廟歌辭》收入，不署作者。）。
瘞筆磚文（趙光逢薄遊襄漢，濯足溪上，見一方磚碑，上題字云云。獨孤貞節立。磚後積土如盎，微有苔蘚，蓋好事者瘞筆所在。） 獨孤貞節 
禿友退鋒郎，功成鬢髮傷。冢頭封馬鬣，不敢負恩光。（《清異錄》四）。
陶穀 
。
春（一作「風」）光好（今按：《全宋詞》亦未收，故補之）（穀爲學士，奉使。恃上國勢，下視江左，辭色毅然不可犯。韓熙載命歌妓秦弱蘭詐爲驛卒女，每日敝衣持帚灑掃，陶悅之，與狎，因贈一詞，名《春光好》云云。明日，後〖一作中〗主設宴于澄心堂，陶辭色如前。乃命弱蘭歌前闋勸酒，陶大醉，爲主禮所薄，即日還朝，止遣數小吏餞于郊亭。迨歸京，鸞膠之曲已喧，陶因是竟不大用。） 陶穀 
好因緣，惡因緣，奈何天，只得郵亭一夜眠，別神仙。琵琶撥盡相思調，知音少。待（一作「安」）得鸞膠續斷絃，是何年？（《玉壺清話》四，參《南唐近事》二）（〖1〗此詞異說較多，舉其要者有五說：一、陶穀於周世宗時使江南贈韓熙載歌妓秦弱蘭之作，見《南唐近事》卷二。《苕溪漁隱業話後集》卷四十引《靖康緗素雜記》事同，但不云作詞。二、時在入宋後，事同，見《冷齋夜話》及《玉壺清話》。三、陶穀乾興中何吳越時贈任社娘之作，見沈遼《雲巢編》卷八《任社娘傳》，《研北雜志》引其說。四、陶穀使錢唐日贈驛女詞，見《苕溪漁隱業話前集》卷二四引《本事曲》。五、曹翰使江南娼妓詞，見前書引《江南野錄》。以孰爲是，尚俟考詳。）。
獻詩吳越王（句） 陶穀 
陶穀又嘗奉使兩浙，獻詩二十韻於錢俶，其末云云。時穀官是丞郎，職爲學士，奉命小邦，獻詩已是失體，復有掃門之句，何辱命之甚也。此生頭已白，無路掃王門。（《國老談苑》一）。
張振祖 
。
句（沙門愛英，住池陽村，示人之語曰：「萬論千經，不如無念無營。」因郡娼滿瑩娘，多姿而富情，真妓女中麟鳳。進士張振祖以無念無營，有情有色，製一聯云：） 張振祖 
門前草滿無無老，牀底錢多有有娘。（「錢多」，上引二本作「花多」。）（《清異錄》一）（〖1〗張振祖，《惜陰軒業書》本《清異錄》卷上、原本《說郛》卷六一引《清異錄》，皆作「湯振祖」。）。
飛龍磵飲茶（句） 胡嶠 
沾牙舊姓餘甘氏，破睡當封不夜侯。（《清異錄》四）。
朗吟（河陽釋法常，性英爽，酷嗜酒，無寒暑陰雨常醉，醉即熟睡，覺即朗吟曰：） 法常 
優遊麯世界，爛熳枕神仙。（《清異錄》四）。
湯戲（注湯幻茶）（饌茶而幻出物象于湯面者，茶匠通神之藝也。沙門福全生于金鄉，長于茶海，能注湯幻茶成一句詩，並點四甌。共一絕句，泛乎湯表，小小物類，唾手辦耳。檀越日造門求觀湯戲，全自詠曰：） 福全 
生成盞裏水丹青，巧畫工夫學不成。却笑當時陸鴻漸，煎茶贏得好名聲。（《清異錄》四）。
詩（句）（《類說》卷十二引《紀異錄》云：龔林有卷投和凝，《登太行山詩》云：「『但得路可上，更高人也行。』」可據以補題。《紀異錄》，全名《洛中紀異錄》，宋秦再思撰。） 龔霖 
但有路可上，更高人也行。（《老學庵筆記》四）。
張文伏 
。
蒼嶺 張文伏 
絕壁不可攀，懸崖不可下。路險心自平，由來無取舍。穩穩須教著步行，前途荆棘胡從生？（《古今圖書集成·山川典》一二○《括蒼山部》）。
渡江（〖1〗《十國春秋》三。前四句引《江表志》，後四句引《五國故事》。吳任臣按：《南唐書》此李後主詩也，後人誤以爲吳睿帝作。〖2〗《全唐詩》八作南唐後主李煜詩，題下注云：《江表志》作吳讓皇楊溥詩，題作《泰州永寧宮》。第四句「殿」，《十國春秋》作「榭」，第五、六二句爲「煙凝楚岫愁千點，雨滴吳江淚萬行。」末句「閒坐」作「端坐」。〖3〗此詩，鄭文寶《江表志》卷上、佚名《江南餘載》卷下、佚名《五國故事》卷上作吳讓皇楊溥作，三書皆宋初人著，鄭文寶先仕南唐後入宋；龍衮《江南野錄》卷三、馬令《南唐書》卷五作李 楊溥 
空。
樓上看九華（三首） 一 殷文圭 
九朵連雲勢欲騰，鳥飛難到最高層。誰家寫在屏風上，巖下松間盡九僧。。
樓上看九華（三首） 二 殷文圭 
九條寒玉罩雲中，雨外霞分海日紅。疑是巧人新畫出，與他天柱作屏風。
樓上看九華（三首） 三 殷文圭  九华山
四顧巒峯峭莫羣，翠峯長與曉光分。盡分明處要清白，獨倚青天絕片雲。（《嘉靖池州府志》八。又《九華山志》八有一三兩首）。
歌（二章）（高祖行密改元開國時，廣陵殷盛，士庶駢闐。道人狀如病狂，手持一竿，竿頭懸一木，刻爲鯉魚形，行歌於市云云。其類此意者，凡數十章，時人莫能曉。後徐知誥禪代，復姓李氏，其言始應。） 一 黃冠道人 
盟澤鯉魚肉爲角，濠梁鯉魚金刻鱗。盟津鯉魚死欲盡，濠梁鯉魚始驚人。
歌（二章）（高祖行密改元開國時，廣陵殷盛，士庶駢闐。道人狀如病狂，手持一竿，竿頭懸一木，刻爲鯉魚形，行歌於市云云。其類此意者，凡數十章，時人莫能曉。後徐知誥禪代，復姓李氏，其言始應。） 二 黃冠道人 
橫排三十六條鱗，個個圓如紫磨真。爲甚竿頭挑着定，世間難遇識魚人。（《十國春秋·吳》十二。又《全五代詩》二十三轉引）（〖1〗見《釣磯立談》）。
應天長（〖1〗後主云：「先皇御製歌詞。」墨蹟在晁公留家○王國維輯《南唐二主詞》。今按：《全唐詩》八八九作李煜詞。） 李璟 
。
金銅蟾蜍硯滴銘 李煜 
捨月窟，伏棐几，爲我用，貯清泚。端溪石，澄心紙，陳玄氏，毛錐子。微我潤澤烏用汝，同列無譁聽驅使。（《五代詩話》一）（〖1〗此則見鄭方坤《五代詩話》卷十，原出元陸友《研北雜志》卷下，云「李仲芳家有南唐金銅蟾蜍硯滴，重厚奇古，磨滅處金色愈明，非近世塗金比也。腹下有篆銘」云云。銘文末二句原書互乙，似失韻。此歸李煜名下，無確據。）。
子夜歌（《全唐詩》八九九詞句只存首二句，題作《菩薩蠻》） 李煜 
尋春須是先春早，看花莫待花枝老。縹色玉柔擎，醅浮盞面清。何妨頻笑粲，禁苑春歸晚。同醉與閒平（一作「評」），詩隨羯鼓成。（南詞本注。參《歷代詩餘》）（〖1〗《歷代詩餘》卷九收此詞，調屬《菩薩蠻》，「羯鼓」作「疊鼓」。）。
謝新恩（六首） 一 李煜 
秦樓不見吹簫女，空餘上苑風光。粉英含蕊自低昂。東風惱我，纔發一襟香。瓊窗夢□留殘日，當年得恨何長。碧闌干外映垂楊。暫時相見，如夢懶思量。
謝新恩（六首） 二 李煜 
櫻花落盡階前月，象牀愁倚薰籠。遠似去年今日恨還同。雙鬟不整雲憔悴，淚沾紅抹胸。何處相思苦？紗窗醉夢中。
謝新恩（六首） 五 李煜 
櫻花落盡春將困，秋千架下歸時。漏暗（疑作「滿階」）斜月遲遲，花在枝。（缺二十字）徹曉紗窗下，待來君不知。
謝新恩（六首） 六 李煜 
冉冉秋[光]（色）留不住，滿階紅葉暮。又是過重陽，臺榭登臨處。茱萸花墜，紫菊氣，飄庭戶，[晚]烟籠細[雨]（細）。嗈嗈新雁咽寒聲，愁恨年年長相似。（以上南詞本注）（〖1〗據詹安泰《李璟李煜詞》校改。）。
娼樓行（句） 王貞白 
龍腦香調水，教人染退紅。（《老學庵續筆記》）。
莫思歸（即《拋球樂》） 馮延巳 
花滿名園酒滿觴，且開笑口對穠芳。秋千風暖鸞釵嚲，綺陌春深翠袖香。莫惜黃金貴，日日須教貰酒嘗。（《花草粹編》一）。
采春子 馮延巳 
櫻桃謝了梨花發，紅白相催。燕子歸來，幾處香風綠戶開。人生樂事知多少，且酌金杯。管咽弦哀，慢引蕭娘舞袖迴。（《萬代詩餘》）（〖1〗見《歷代詩餘》卷十，調屬《采桑子》。）。
玉樓春 馮延巳 
雪雲乍變春雲簇，漸覺年華堪縱目。北枝梅蕊犯寒開，南浦波紋如酒綠。芳菲次第長相續，自是情多何處足。尊前百計得春歸，莫爲傷春眉黛蹙。（《尊前集》）（〖1〗此詞又見《歐陽文忠公近體樂府》卷二。）。
感懷 潘佑 
幽禽喚杜宇，宿蝶夢莊周。席地一尊酒，思與元化浮。但莫孤明月，何必秉燭游。（〖1〗見《法藏碎金錄》卷六。）。
獨坐（句） 潘佑 
凝神入混茫，萬象成空虛（一作「萬有成虛空」。）（《詩話總龜後集》四三《釋氏門》引《法藏碎金》。又《全五代詩》三一引）（〖1〗《法藏碎金錄》卷七收二句，作「凝神入混沌，萬法成虛空」。同書卷六錄前一句。）。
愛敬寺（句） 李建勳 
雲散經窗濕，山晴石路香。（《六朝事迹編類》卷下《寺院門·大愛敬寺》）。
句 李建勳 
牆陰沙岸靜，島色海山孤。（《輿地紀勝》七《鎮江府》）。
觀山水障歌 江爲 
適來一觀山水障，萬里江山在其上。遠近猶如二月春，咫尺分成百般像。一巖嵯峨入雲際，七賢鎮在青松裏。潭水澄泓不見波，孤帆滉漾張風勢。釣魚老翁無伴侶，孑然此地輕寒暑。灘頭坐久髩絲垂，手把魚竿不曾舉。樹婀娜，山崔嵬，片雲似去又不去，雙鶴如飛又不飛。良工巧匠多分布，筆頭寫出江山[路]（頭）。垂柳風吹不動條，樵人負重難移步。（《全五代詩》三九）（〖1〗見宋孫紹遠《聲畫集》卷四。）。
句 江爲 
竹影橫斜水清淺，桂香浮動月黃昏。（《紫桃軒雜綴》）（〖1〗明李日華《紫桃軒雜綴》謂林逋名句「疎影橫斜水清淺，暗香浮動月黃昏」二句爲改江爲二句而成。所據不詳。）。
岳陽樓（句） 張泌  岳阳楼
檻外有天皆在照，望中無物敢潛行。（《輿地紀勝》六九《岳州》）。
浣溪沙（〖1〗詞《全唐詩》八九一作張曙詞，第二句「苦」，《花間集》作「兩」。○《花間集》〖2〗《北夢瑣言》卷八作張曙詞，《全唐詩》沿之。或疑張曙、張泌爲同一人。） 張泌 
空。
送人遊南海 沈彬 
白煙和月藏巒洞，明月隨潮入瘴村。更想臨高見佳景，越王臺上酒盈罇。（《輿地紀勝》八九《廣州》）。
句 沈彬 
龍約海船行有氣，象隈銅柱臥成痕。（同上一○六《邕州》）。
金陵覽古（〖1〗《全五代詩》三二引《十國春秋》：保大時，存嘗取吳大帝及六國興亡成敗之迹，作《覽古詩》二百章，章四句，地志家多援以爲證。又《金陵詩徵》引《建康志》略同。） 朱存 
空。
北渠（歷代宮苑殿閣制度） 朱存 
金殿分來玉砌流，黑龍湖徹鳳池頭。後庭花落恩波斷，翻與南唐作御溝。（〖1〗「南唐」，張敦頤《六朝事迹編類》卷上〖作楊修詩〗引作「南塘」。）。
秦淮（以下景物） 朱存 
一氣東南王斗牛，祖龍潛爲子孫憂。金陵地脈何曾斷，不覺真人已姓劉。
東山 朱存 
鎮物高情濟世才，欲隨猿鶴老岩隈。山花處處紅粧面，髣髴如初擁妓來。（〖1〗以上二首，又見《記纂淵海》卷十。）。
新亭 朱存 
滿目江山異洛陽，昔人何必重悲傷。倘能戮力扶王室，當自新亭復故鄉。。
天闕山 朱存 
牛頭天際碧凝嵐，王導無稽亦妄談。若指遠公爲上闕，長安應合指終南。
石頭城 朱存 
五城樓雉各相望，山水英靈宅帝王。此地定由天造險，古來長恃作金湯。
烏衣巷 朱存 
人物風流往往非，空餘陋巷作烏衣。舊時簾幕無從覓，祇有年年社燕歸。
段石崗 朱存 
孫吳紀德舊刊碑，草沒蟠螭與伏龜。惆悵崗頭三段石，至今猶似鼎分時。
玄武湖（〖1〗《全唐詩》七五七及《全五代詩》三一只存此一首，題作《後湖》，第二句「三翼」《全唐詩》作「三異」，第四句「下多時」《全唐詩》作「不多時」。） 朱存 
空。
阿育王塔 朱存 
窣堵凝然鎮梵宮，舉頭層級在雲中。金棺舍利藏何處？鐸繞危簷聲撼風。（以上《輿地紀勝》十七《建康府》。又《金陵詩徵》四）。
賦山別諸知己 鍾蒨 
暮景江亭上，雲山日望多。只愁[辭]（解）輦轂，長恨隔嵯峨。有意圖功業，無心憶薜蘿。親朋將遠別，且共醉笙歌。（《徐鉉集》三。又《全五代詩》二九）。
小梅（句）（徐鉉《和亞元長歌》中有句云：「開緘試讀相思字，乃是多情喬亞元。短韻三篇皆麗絕，小梅寄意情偏切。」自注：「亞元詩云云。此語尤嘉。」） 喬舜 
借問小梅應得信，春風新自海邊來。（《徐鉉集》三）。
送季大夫牧舒州 湯悅 
却下烏臺建隼旟，侯封歸去襲龍舒。嚴霜尚滿辭天闕，甘雨看隨入境車。（《輿地紀勝》四六《安慶府》）。
楊柳枝 成文幹 
欲趁寒梅趁得麽，雪中偷眼望陽和。陽和若不先留意，這箇柔條爭奈何。（《尊前集》）。
東林寺天祚二年聯句 徐知證  庐山
古殿巍峩鎮碧峯，晉朝靈應顯神蹤。林間野鳥驚朝梵，嶺上孤猿聽曉鐘。蝶戀半岩花灼灼，鹿眠深谷草茸茸。遊僧駐錫心皆佛，老樹擎煙勢似龍。竹蔭禪扃青靄合，嵐蒸幽逕綠苔封。老來欲脫塵寰境，閑訪空關不厭重。（《永樂大典》六六九七江字韻引《九江府志》，又六六九九引《江州志》）（〖1〗《吉石庵叢書》本《廬山記》收此詩，爲徐知證及其僚屬虔修、孟拱辰等七人聯句之作。又此處所錄亦未完。另詳《全唐詩續拾》卷四三。）。
韻妙空（句）（妙空，名守納。嗣法於雪峯，卯一，齋住嘉祐禪院，江南李氏三召不起，刺史皇甫繼勳贈之詩云：） 皇甫繼勳 
白面山南靈慶院，卯齋道者雪峯禪。（《嘉靖池州府志》九）。
喜賊平謁李將軍祠 危仔昌 
君向神重謁，天教君亦神。十年香火主，百物雨暘身。忠在偏誅賊，恩多每濟人。高歌震霄壑，朝野遍陽春。（《上饒縣志》二三）。
黃鶴樓（《宋詩紀事》亦未收） 盧郢  黄鹤楼
黃鶴何年去杳冥，高城千載倚江城。碧雲朝捲四山景，流水夜傳三峽聲。柳暗西州供騁望，草芳南浦徧離情。登臨一晌須回首，看却鄉心萬感生。（《古今圖書集成·職方典》一一二五《武昌府部》）（〖1〗見北宋熙寧間刻《鄂州雜詩碑》，參前「賈島」條。又見《方輿勝覽》卷二八。）。
唐希雅 
。
題畫 唐希雅 
誰潑煙雲六尺綃，寒山秋樹晚蕭蕭。十年來往吳淞口，錯認溪南舊板橋。（《全五代詩》三六引《槜李詩繫》）（〖1〗見《槜李詩繫》卷一。）。
小桃源（一題《入黟吟》。《輿地紀勝》二十作李白詩）（未詳其所自來，客遊於黟，樂之，作詩云云，遂家焉。今桃源洞有許氏，蓋其後裔云。或曰：堅即宣平，堅其名，宣平其字，未知是否。〖1〗） 許堅 
黟邑桃源小，煙霞百里寬。地多靈草木，人尚古衣冠。市向晡時散，山經夜後寒。吏閒民訟簡，秋菊露漙漙。（康熙《徽州府志》十七《流寓傳》。又見《黟縣志》十六）（〖1〗此說誤。《太平廣記》卷二四引《續仙傳》謂許宣平爲景雲中人，許堅則爲南唐人，其間相隔二百餘年。又本詩前已收李白名下，惟此多末二句。）。
戢兵山（舊名石鼓山，在黟縣北十五里，高百仞，周十里，有石鼓、石人、石驢。相傳石鼓鳴即驢鳴，人哭而長官不利。後鑿其鼓破之，遂不復鳴。唐天寶六年改今名。） 許堅 
石鼓高懸藴大音，白雲峯頂始鋪金。能來斯地鼓斯鼓，盡達曹溪聖祖心。
中秋詠月（詠詩後，乘興遂子夜鳴鐘，烈祖聞之，不罪也。召問其所求，唯願鵝生四脚，鼈著兩裙。） 謙明 
迢迢東海出，漸漸入雲衢。此夜一輪滿，清光何處無。（《江南餘載》下）（〖1〗《歲時廣記》三十一《中秋》上《得佳聯》引《漫叟詩話》：「南唐金輪寺有僧曰明光者，先一年中秋翫月，得詩一聯云：『團團離海角，漸漸出雲衢。』竟思下聯不就。次年中秋，再得一聯云：『此夜一輪滿，清光何處無？』遂不勝其喜，徑登寺樓鳴鐘。時有善聽聲聞之：『此鐘發聲通暢，若非詩人得句，即是禪僧悟道。』驗之果然。好事者有詩云：『爲思銀漢中秋月，誤擊金輪半夜鐘。』」〖2〗《全唐詩》八五一、《全五代詩》三九均作南唐失名僧《月詩》，前二句作「徐徐東海出，漸漸上天衢」。《全五代詩》引《江南野錄》：「李昪受禪之初，忽半夜寺僧撞鐘，一城皆驚，召將斬之，云夜來偶得月詩，乃云云。李昪喜而釋之。」〖3〗原以明光另列一則。今檢《苕溪漁隱叢話前集》卷二十六引《漫叟詩話》作「南唐僧謙明」詩，知明光之名爲南宋時之別傳，而非另有其人，故以明光一則移附於此。另《釣磯立談》謂作詩者爲「頭陀范忠嵩」。《江鄰幾雜識》作「南唐一詩僧」，當即爲《全唐詩》所本。）。
青史樓引賓從同登 錢鏐 
雲閣霞軒別構雄，下窺疆宇壯吳宮。洪濤日日來滄海，碧嶂聯聯倚太穹。志仗四征平逆孽，力扶三帝有褒崇。如今分野無狼孛，青史樓標定亂功。
石鏡山（幷序） 錢鏐 
丱歲遨遊在此山，曾驚一石立山前。未能顯瑞披榛莽，蓋爲平兇有歲年。昨返錦門停駟馬，遂開靈岫種青蓮。三吳百粤興金地，永與軍民作福田。
築塘 錢鏐 
天分浙水應東溟，日夜波濤不暫停。千尺巨堤衝欲裂，萬人力禦勢須平。吳都地窄兵師廣，羅剎名高海衆獰。爲報龍神幷水府，錢塘且借作錢城。（〖1〗《全唐詩》卷八據《吳越備史》收「傳語龍王並水府，錢塘借與築錢城」二句。）。
九日同羣僚登高（幷序） 錢鏐 
淡蕩晴暉雜素光，碧峯遙襯白雲長。好看塞雁歸南浦，宜聽砧聲搗夕陽。滿野旌旗皆動色，千株橘柚盡含芳。錦袍分賜功臣後，因向龍山醉羽觴。
功臣堂（幷序） 錢鏐 
今夕雖非豐沛酒，醪觥同醉洽吾鄉。兩邦父老趨旌府，百品肴羞宴桂堂。寶劍已頒王禮盛，錦衣重帶御爐香。越王冊後封吳王，大國宣恩達萬方。
上元夜次序平江南 錢鏐 
四朝雙母顯真封，古往今來事一同。
西園產芝 錢鏐 
五紀尊天立霸基，八方隣國盡相知。興吳定越崇王道，殄物平兇建國儀。忽有靈根彰瑞應，皆由和氣感明祗。休言漢代芝房異，今日吾邦事更奇。
羅漢寺偶題 錢鏐 
九夏聽蟬吟，已知秋氣臨。高梧上明月，深巷搗寒砧。好對吳山秀，宜觀浙水深。一登靈鷲閣，寶地勝黃金。。
和高僧惠韻 錢鏐 
嵐高照目前，山下有蒙泉。雲閣連天際，銀河傍斗邊。涼風宜散暑，清景好安禪。況是江山固，崇墉保萬年。
造寺保民 錢鏐 
百穀收成屆應鍾，南方景象喜重重。三秋甘澤烟塵息，四序和風氣色濃。播種勤耕盈廩庾，兆民興讓洽溫恭。廣崇至道尊三教，蓋爲生靈奉聖容。
秋景 錢鏐 
三秋才到退炎光，二曜分暉照四方。解使金風催物象，能教素節運清涼。天垂甘澤朝朝降，地秀佳苗處處香。率土吾民成富庶，虔誠稽顙荷穹蒼。
百花亭題梅二首 一 錢鏐 
穠華圍裡萬株梅，含蕊經霜待雪催。莫訝玉顏無粉態，百花中最我先開。
百花亭題梅二首 二 錢鏐 
吳山越岫種寒梅，玉律含芳待候催。爲應陽和呈雪貌，遊蜂難覺我先開。
和太師藴讓韻 錢鏐 
羅漢親崇建法臺，龍峯鳳嶺四山隈。遊人借問禪門路，還道吳王爲佛開。
題羅隱壁 錢鏐  黄河
特到儒門謁老萊，老萊相見意徘徊。黃河信有澄清日，後代應難繼此才。（以上《吳越錢氏傳芳集》）（〖1〗錢泳案：「《吳越備史》云：『隱寢疾，王親臨撫問。因題其壁云：「黃河信有澄清日，後代應難繼此才。」隱起而續末句云：「門外旌旗屯虎豹，壁間章句動風雷。」由是以紅紗罩覆於其上。』」）。
隱岳洞（在石城山，五代時有隱岳寺） 錢鏐 
百尺金容連翠岳，三層寶閣倚青霄。手爐香暖申卑願，願降殊祥福帝堯。（萬曆《新昌縣志》三）。
送別十七哥 錢元瓘 
大伯東陽軫舊思，士民襦袴喜迴時。登臨若起鴒原念，八詠樓中寄小詩。
題得銅香爐（幷序） 錢元瓘 
莫記年華隱水中，忽於此日覩靈蹤。三天瑞氣標金相，五色龍光儼聖容。節屆初秋興典教，時當千載慶遭逢。仙冠羽服聲清曲，共引金臺入九重。（以上《吳越錢氏傳芳集》）。
佳辰小讌寄越州七弟湖州八弟 錢弘佐 
角黍佳辰社稷寧，靈和開讌樂羣英。樽前只少鴒原會，百里江城隔二城。
謁寶塔回賜僧錄 錢弘佐 
佛日輝光最有靈，真身寶塔鎮吳城。千尋獨拔乾坤聳，八面齊含日月明。幾曲朱欄瞻海浪，長時金鐸振風聲。禱祈祇願蒼生泰，更仗高僧法供精。（以上《吳越錢氏傳芳集》）。
登臥龍山偶成 錢弘倧 
暮山重疊勢崔嵬，溢目清光入酒杯。幾處燒殘紅樹短，一帆航盡碧波來。安民未有移風術，徵句慚非夢錦才。四望樓臺無限景，檻前贏得且徘徊。
禹廟 錢弘倧 
千古功勳孰可倫，東來靈宇壓乾坤。塵埃共鏁梁猶在，星斗俱昏劍獨存。蟾殿夜寒籠翠幌，麝爐春暖酹瓊樽。會稽山水秋風裏，長放松聲入廟門。（〖1〗北宋孔延之《會稽掇英總集》卷八收此詩，署「錢倧」，異文較多，錄如次：「功勳」作「英靈」，「東來」作「西來」，「靈宇」作「神宇」，「梁猶在」作「梅梁在」，「俱昏」作「俱分」，「劍獨存」作「劍韣存」，「籠翠幌」作「搖翠幌」，「山水」作「山下」。《嘉泰會稽志》卷十二引「塵埃」二句，文字同《會稽掇英總集》。）。
登蓬萊閣懷武肅王 錢弘倧 
黃鶴摧殘漫有名，建時方始殄羅平。飛㭿疊栱重裝束，刻檻雕甍又葺成。十載興隆吳與越，二邦安肅弟兼兄。從茲登賞雲樓上，願祝江南永宴清。
再遊聖母閣（《輿地紀勝》十《紹興府》詩摘第二聯題《遊天衣寺》） 錢弘倧 
越地靈蹤多少處，伽藍難上此樓臺。有時風掣浪聲到，半夜月排山勢來。極目烟嵐迷遠近，百般花木雕塵埃。可憐光景吟無盡，知我登臨更幾迴。（以上《吳越錢氏傳芳集》）（〖1〗《會稽掇英總集》卷八收此詩，署「錢倧」，題作《再遊應天寺聖母閣》。第二句「難上」作「難尚」，第四句「山勢」作「山影」。）。
飛英寺（句） 錢弘偡 
兩岸槿花紅障步，一行山色綠屏風。（《輿地紀勝》四《安吉州·景物》）。
過平望 錢弘俶 
風靜度長川，清吟倚畫船。未分山有樹，惟見水連天。沙嘴牛眠草，波心鳥觸烟。宵征還有興，皎皎玉輪圓。
讀聖壽詩 錢弘俶 
功格皇天僞國平，八方臣妾盡來庭。駿奔幸逐朝宗水，雀躍俄逢繞電星。就日心雖懸紫闕，祝堯身尚處洪溟。壽山聳峙將何願，泰華千霄萬仞青。
感皇子遠降見迎 錢弘俶 
千年遭遇覲真王，敢望青宮賜顯揚。祇合承華趨令德，豈宜中道拜元良。深思轉覺乾坤大，力弱難勝雨露滂。早暮三思恩泰極，飽餐豐饌飽親光。
感降內夫人賜家室藥物金器 錢弘俶 
魚軒相逐拜龍軒，聖主俄推望外恩。錫寵便籓光石窌，內嬪迢遞下金門。嵩衡壓地何曾重，雞犬昇仙未足論。臣憨已平難展報，祇將忠孝訓兒孫。
金陵 錢弘俶 
不用論京口，先須問石頭。虎山終自伏，帶水漫長遊。青蓋曾彰讖，黃奴肯識羞。分明前[鑒]（監）在，剛地弄戈矛。
過楚州 錢弘俶 
駐馬楚城南，秋光帶雨寒。地平無島嶼，淮近足波瀾。聖德常柔遠，烝民賴此安。行吟復行酌，朝野正多歡。
陳國 錢弘俶 
批破《陳書》後，都無禦敵心。庭花春易盡，璧月夜難沉。臣爵妖姬醉，新詩[狎]（狹）客吟。江神如訪問，教到井中尋。。
路次再感聖恩 錢弘俶 
洪濤泛泛雨霏霏，芳草如茵柳裊絲。貼水碧禽飛一字，隔烟青嶂展雙眉。南風入隙開襟久，西照臨窗捲箔遲。慚愧聖恩優渥異，不教炎暑冒長歧。
小窗 錢弘俶 
粉雲牙貼小窗凉，坐見澄波泛夕陽。更持夜深方有意，半環新月上重牀。
舟中偶書 錢弘俶 
輕舟畫舸枕江濱，眼底波濤日日新。瞑目穩收雙足坐，不勞詢問醉禪人。
村家 錢弘俶 
竹樹參差處，危牆獨木橫。鋤開芳草色，放過遠灘聲。稚子當門臥，雞雛上屋行。騎牛帶簑笠。侵曉雨中耕。
漁者 錢弘俶 
罟網是生涯，柴扉隔水遮。不辭粗俗氣，惟取大魚蝦。貰酒方登陸，憐春亦種花。等閑乘一葉，放曠入煙霞。（以上《吳越錢氏傳芳集》）。
追鮑約（侍郎鮑約，頗從臾忠懿王納土。及王歸宋，約竄處海上，王以詩追之曰〖見下〗。迄今有遐追廟焉。） 錢弘俶 
東遐追兮西遐追，鮑約何如罷釣歸。（《五代詩話》六引《十國春秋》）（〖1〗見《十國春秋》卷八七《崔仁冀傳》附。）。
滕王閣 羅隱  滕王阁
[江神]有意憐才子，歘忽威靈助去程。一席清風雷電疾，滿碑佳句雪冰清。煥然麗藻傳千古，赫爾英名動兩京。若匪幽冥[祐詞]客，至今佳景絕無聲。（《歲時廣記》三五《重九》）（〖1〗據《醒世恒言》卷四十《馬當神風送滕王閣》補缺文。《醒世恒言》錄此詩，前四句除「一席」作「一夕」外，餘全同。後四句改動稍多，錄如次：「直教麗藻傳千古，不但雄名動兩京。不是明靈祐祠客，洪都佳景絕無聲。」「祠客」顯爲「詞客」之誤。）。
文選閣（在貴池城西五里西廟。貯梁昭明文選。有址） 羅隱 
間生元子出蕭梁，作選爲書化萬邦。三代已來成冠絕，六朝餘外更無雙。今朝集是羣英仰，昨日談非衆耻降。輔國安民新試閣，滕王空作問臨江。（《嘉靖池州府志》卷三《建置篇·宮室》）。
昭明太子廟 羅隱 
秋浦昭明廟，乾坤一白眉。神通高學識，天下鬼神師。（同上卷五《祀典篇·廟祠》）。
下山過梅根 羅隱 
岸葉經秋墜晚枝，裊烟凌鬢促征期。家從澤國誰能問，路在侯門自不知。但恐老侵多病日，每憂忙過少年時。可憐江上人堪笑，獨倚殘陽弄釣絲。（同上卷八《雜著篇·藝文》）。
金雞石（在東流縣南二十五里。相傳羅隱道經其地，題云云，石遂迸裂，鷄飛鳴而去。或曰：隱題後，其石震雷劈焉。） 羅隱 
青山隱隱望長溪，獨墩無伴只孤棲。草堂不見婁羅漢，金雞不向五更啼。（同上卷一）。
掛劍處 羅隱 
忠貞者必信，所信交道深。賢哉吳季子，可稱莫逆心。（《梅里志》三）。
題延和閣（《全唐詩》八七五作讖記，詩題、小序、詩多有不同，故重錄）（時高駢欲繼淮南王求仙方爲妖亂，後爲畢將軍所害。隱作《妖亂誌》以譏之，故有《題延和閣》云。） 羅隱 
延和高閣勢凌雲，輕語猶疑太一聞。燒盡餘香無一事，開門迎得畢將軍。（《詩話總龜》三五《譏誚門》引《鑑誡錄》）。
上亭驛（在梓潼武連二縣之界。唐明皇幸蜀。聞鈴聲之地。又名琅璫驛） 羅隱 
山雨霏微宿上亭，雨中因想雨淋鈴。貴爲天子猶魂斷，窮著荷衣好涕零。（《輿地紀勝》一八六《隆慶府》。《全唐詩》六六五引《天中記》只存前二句）（〖1〗《碧雞漫志》卷五收此詩全篇，爲七律，詳《全唐詩續拾》卷四五。）。
任翻 
。
賦台州早春（句） 任翻 
豈堪滄海畔，爲客十年來。（《輿地紀勝》十二《台州》）（〖1〗《天台前集》存此詩全篇，詳《全唐詩續拾》卷三十五。）。
詠志（《全唐詩》七九五只存前二句） 屠環智 
輕身都是義，殉主始爲忠。一夜西陵路，朱旗走大風。（《全五代詩》七三引《槜李詩繫》）（〖1〗此說未允。《全唐文》卷八九八收皮光業《屠將軍墓誌銘》、《十國春秋》卷八四皆作屠瓌智。〖2〗見《槜李詩繫》卷一，作者作屠瓌智。）。
題常樂菴五雲堂（常樂菴在崇德縣西八十步。梁步監二年建。俗呼西寺。後入宋改悟空院。吳越時韋謙詩云云。） 韋謙 
吾匠慕先哲，至理皆融通。一法果有至，五雲疑在空。講香浸棐几，夜月鎖簾櫳。弋者何由預，冥冥出塞鴻。（同上）（〖1〗《至元嘉禾志》卷三二收此詩，署「節度韋謙」。又見《槜李詩繫》卷三七。）。
下獄有作 陳長官 
按則增科不自由，未曾舉筆淚先流。高田沙瘦常憂旱，沿海塗鹹少有秋。要使繭絲殫地力，願將骨肉伴枷頭。一時種了黃連種，萬代令人苦不休。（《古今圖書集成·食貨典》一五三《賦役部》）（〖1〗《十國春秋》卷八五：「陳長官，事武肅王爲寧海縣令。會王命增州縣賦稅，長官上書極諫，王大怒，逮之獄。長官以死爭之，得免。寧海故稱劇縣，租稅視諸邑爲獨輕者，皆其力也，至今猶廟祀焉。」與其詩相合。原收「無世次」卷，今移入本卷。）。
評僧道二門論難 牛嶠 
玄門清淨等空門，虔奉天尊與世尊。金口說經十二部，玉皇留教五千言。鼇頭宮殿波瀾闊，鷲嶺香花夢相存。莫向人間爭勝負，須知三教本同源。（《鑑誡錄》六《旌論衡》）。
刺賈島 張蠙  长江
少年爲理但公清，鴻漸行中是去程。莫恨長江爲短簿，可能勝得賈先生？（《鑑誡錄》八《賈忤旨》）（〖1〗《鑑誡錄》云：「後有一少年除長江簿，猶豫不赴，張蠙先輩爲詩刺之。」此處所擬詩題不允，應作「刺少年」。）。
弔孟浩然（後二句） 盧延讓 
漢水醉時波尚綠，鹿門吟處草猶生。（《輿地紀勝》八二《襄陽府》）（今按：《全唐詩》七一五引《海錄碎事》，另有「高據襄陽播盛名，問人人道是詩星」二句，正可合爲一首。此二聯格律不粘。疑原詩爲七律，今僅存二聯。）。
懷江上（句）（盧延遜五舉方登第。〖2〗嘗作詩云。「狐衝」二句，租庸張相濬每誦之。又「餓猫」二句，成中令汭激賞之。又「栗爆」二句，王中懿建愛之。盧嘗謂人曰：「平生投謁公卿，不意得猫兒狗子之力也。」） 一 盧延讓 
狐衝官道過，犬刺客門開（一作「狗判店門開」）。〖3〗。
懷江上（句）（盧延遜五舉方登第。〖2〗嘗作詩云。「狐衝」二句，租庸張相濬每誦之。又「餓猫」二句，成中令汭激賞之。又「栗爆」二句，王中懿建愛之。盧嘗謂人曰：「平生投謁公卿，不意得猫兒狗子之力也。」） 二 盧延讓 
餓猫臨鼠穴，饞犬舐魚砧。
懷江上（句）（盧延遜五舉方登第。〖2〗嘗作詩云。「狐衝」二句，租庸張相濬每誦之。又「餓猫」二句，成中令汭激賞之。又「栗爆」二句，王中懿建愛之。盧嘗謂人曰：「平生投謁公卿，不意得猫兒狗子之力也。」） 三 盧延讓 
栗爆燒氊破，猫跳觸鼎翻。（《北夢瑣言》七、《詩話總龜》三九《詼諧門》。參見同書八《評論門》引《談苑》）（〖1〗《懷江上》之題，僅見《談苑》引，爲「餓猫」二句之題，另二聯題未詳。〖2〗五舉，《北夢瑣言》作「二十五舉」。〖3〗「犬刺」，《北夢瑣言》作「狗觸」。）。
詠白鹽山（許太尉宗憲鎮寧江日，辟劉隱辭爲節度掌書記。宗憲武人，多爲恣橫，隱辭諫不聽。遂詠《白鹽山》、《灧澦堆》詩刺之云云。宗憲聞而發怒，將殺之。已而舍之，遂遁去。） 劉隱辭 
占斷瞿塘一峽煙，危峯迥出衆峯前。都緣頑梗揎浮世，遮莫崢嶸倚半天。有樹只知引（一作栖）鳥雀，無雲不易駐神仙。假饒突兀高千丈，爭及平平數畝田。
詠灧澦堆 劉隱辭 
灧澦崔嵬百萬秋，年年出沒幾時休。未容寸土生纖草，能向當江覆巨舟。無事便騰千尺浪，與人長作一堆愁。都緣不似蟠溪石，難使漁翁下釣鈎。（以上《鑑誡錄》五《因詩辱》）。
詠僧道二門論難 劉隱辭 
爲僧爲道兩悠悠，若箇能分聖主憂。各鬬輪蹄朝紫殿，競稱卿監滿皇州。相嘲相詠何時了，爭利爭名早晚休。閑想邊庭荷戈將，功成猶自不封侯。（同上六《旌論衡》）。
題九頭鳥 楊義方 
三百禽中爾最靈，就中惡爾九頭名。數年雲外藏兇影，此夜天邊發差聲。好惜羽毛還鬼窟，莫留災害與蒼生。况當社稷延洪日，不合鳴時莫亂鳴。（《鑑誡錄》六《怪鳥應》）。
生日歌（略）（太祖爲蜀王時，方搆大業，莫不賦輿〖一作「役」〗增益，轉運煩苛，百姓困窮，無敢言者。因太祖生辰，涓獨獻一歌，先紀王功，後陳生聚〖一作「衆困」〗。太祖曰：「如卿忠讜，寡人王業何憂。」遂賜黃金十斤，以旌禮諷諫，於是徭役稍減矣。議者以君臣道合，黎庶泰來，苟非明王，何以采納。《生日歌》略云：） 馮涓 
百姓富，軍食足，百姓足，軍民歡。爭那生靈饑且寒，吾王有術應不難。但令一斗徵一斗，自然百姓富於官。
嶮竿歌 馮涓 
山嶮驚摧車，水嶮怕覆舟。奈何平地不肯立，沿上百尺高竿頭。我不知爾是人耶猿耶復猱耶，教我見爾爲爾長嘆嗟。我聞孝子不許國，我聞忠臣不憂家。爾即輕命重黃金，忠孝全虧徒爾誇。常將嶮藝悅君目，終日貪心媚君祿。百尺高竿百度沿，一足參差一家哭。嶮竿兒，聽我語，更有嶮竿嶮於汝。解從上處失君恩，落向天涯海邊去。嶮竿兒，爾須知，嶮處欲往宜爾思。上得欲下下不得，我謂此輩嶮於嶮竿兒。
酒令（涓與王司空鍇等小酌，巡故字令。鍇舉一字三呼，兩物相似。鍇令曰：） 馮涓 
。
酒令（涓與王司空鍇等小酌，巡故字令。鍇舉一字三呼，兩物相似。鍇令曰：） 一 馮涓 
樂樂樂，冷淘似餺飥。（涓曰云云，合座大咍，涓獨不笑，但仰視長嘯而已。）。
酒令（涓與王司空鍇等小酌，巡故字令。鍇舉一字三呼，兩物相似。鍇令曰：） 二 馮涓 
巳巳巳，驢糞似馬屎。（以上《鑑誡錄》四《輕薄鑑》）。
嘲李珣（賓貢李珣，字德潤，本蜀中土生波斯也。少小苦心，屢稱賓貢，所吟詩句，往往動人。尹校書鶚者，錦城煙月之士，與李生常爲善友。遽因戲遇嘲之，李生文章，掃地而盡。詩曰：） 尹鶚 
異域從來不亂常，李波斯強學文章。假饒折得東堂桂，胡臭薰來也不香。（《鑑誡錄》四《斥亂常》）。
詠渾家樂（二首） 一 陳裕 
晨起梳頭午不休，一窠精魅鬧啾啾。阿家解舞《清平樂》，新婦能拋白木毬。著綠桃牌吹觱篥，賜緋盟器和《梁州》。天明任你渾家樂，雨下還須滿舍愁。
詠渾家樂（二首） 二 陳裕 
北郡南州處處過，平生家計一驢獁。囊中錢物衣裝少，袋裏燕脂胡粉多。滿子面甜糖餅，蕭娘身瘦鬼常娥。怪來喚作渾家樂，骨子貓兒盡唱歌。
過舊居 陳裕 
昔日顏回宅，今爲裹飯家。不聞吟秀句，只見𫗕（一作餔）油麻。豉汁鍋中沸，粕餻案上葩（一作爬）。朝朝唯早起，檐從自排衙。
有一秀才忽贖酒家青衣爲婦（一作活）因嘲之 陳裕 
秀才何事太怱怱，琴瑟無媒便自通。新婦旋裙纔離體，外姑托布尚當胸。菜團箇箇皆鉗項，粳米頭頭盡翦鬃。一自土和逃走後，至今失却親家翁。
詠大慈寺齋頭鮮于闍梨 陳裕 
酒肉終朝沒闕時，高堂大舍養肥屍。行婆滿院多爲婦，童子成行半是兒。面折掇齋窮措大，笑迎搽粉阿尼師。一朝若也無常至，劍樹刀山不放伊。
放生池（大慈寺東北有池，號曰放生池。蜀人競以三元日，多將鵝鴨放在池中。裕因謁主池僧不遇，當門書一絕句，自此放生稍息矣。） 陳裕 
鵝鴨同羣世所知，蜀人競送放生池。比來養狗圖雞在，不那闍梨是野貍。
詠深沙（裕後詠深沙一絕，因暴疾而終，亦由神折天年，抑又神其靈也。詩曰：） 陳裕 
瞋（一作「橫」）眉努目強乾嗔，便作閻浮有力神。禍福豈由泥擔漢，燒香供養弄蛇人。（以上《鑑誡錄》十《攻雜詠》）。
題驛門（禹卿會後主東遊，上表極諫，及後主被誅，禹卿痛哭，題詩于驛門而遁。雍守捕之，禹卿已還蜀矣。） 蒲禹卿 
我王銜璧遠稱臣，何事全家幷殺身。漢捨子嬰名尚在，魏封劉禪事獨新。非干大國渾無識，都是中原未有人。獨向長安儘惆悵，力微何路報君親。（《鑑誡錄》七《陪臣諫》）。
寄弟詩（唐末，盧拾遺議與鄭中舍延休作贅，三年不歸陝下。其兄誥以詩讓之，詩意甚乖昆仲之禮。盧議呈其太山中舍，幷女遣之。誥寄弟詩曰：） 盧誥 
三年作贅在京城，著箇緋衫倚勢行。夜夜貪憐紅粉女，朝朝渾忘白頭兄。親情別後饑寒死，僕使歸來氣宇生。世上可能容此事，算來天道不分明。（《鑑誡錄》八《非告勒》）（〖1〗鄭延休官中書舍人爲咸通末年事，詳岑仲勉《翰林學士壁記注補》十二，因知盧誥即其時人。）。
因聘女自爲內相醉酬新郎催妝之詩（詩意風豔之甚，親族聞者，莫不笑之。） 馬彥珪 
莫飛篇翰苦相煎，款款容人帖翠鈿。不是到來梳洗晚，却憂玉體未禁憐。（同上）。
和韋莊賀陳詠歸蜀（句）（唐前朝進士陳詠，眉州青神人，有詩名，善弈棊。昭宗劫遷，駐蹕陝郊，是歲策名歸蜀，韋書記莊以詩賀之。又有鄉人拓善者，屬和韋詩，其略云云，譏其比滌器當壚也。謬稱馮副使涓詩，以涓多諧戲故也。或云：蜀之拓善者作此詩，假馮公之名也。） 拓善 
讓德已聞多士伏，沽名還得世人聞。〖2〗（《北夢瑣言》七）（〖1〗拓善，《唐詩紀事》卷七十一引作「鄉中有嫉善者」，疑「拓善」並非人名。〖2〗《全唐詩》卷七九六收二句於無名氏下。）。
馮銖 
。
靈巖秋月 馮銖 
青松崖上紫雲生，崖下仙人約舊盟。駐馬看碑驚化鶴，暮雲回首萬家城。（《蜀中名勝記》八《成都府·資縣》）。
簡州（句） 一 范禹偁 
使君橋柳凝清鏡，玉女山煙展畫屏。
簡州（句） 二 范禹偁 
繞城山雪自粧點，三縣人煙共接連。（《輿地紀勝》一四五《簡州》）（〖1〗《全唐詩》無范禹偁詩，茲據《十國春秋》卷五三補傳：范禹偁，九隴人。天成中登第，孟知祥以爲蒙陽令，入侍太子。後蜀後主孟昶嗣位後，累兼翰林學士，曾兼簡州刺史。蜀亡，從後主歸宋，授鴻臚卿，開寶三年尚在世。〖參張忱石考證〗）。
夏雨登干霄亭上宋使君（二首） 一 貫休 
霽色澄鮮壑映紅，干霄亭上望無窮。蟬驚殘雨疑秋蚤，雷傍嚴城報歲豐。歸廟片雲銜紫電，立查雙鶴唳仙風。自憐四郡干戈日，得在文翁教化中。。
夏雨登干霄亭上宋使君（二首） 二 貫休 
鄒魯封疆禾稼濃，清吟孤坐思重重。新詩幾獻蓬萊客，遠夢仍歸菡萏峯。野果一枝堪薦茗，落霞數片欲燒松。如何深得冥搜癖，月磬聲聲歸去慵。
宋使君罷新定移出東館（二首） 一 貫休 
無爲政化更何爲，到即生人嫗煦肥。必似漢高三傑去，且將劉寵一錢歸。玉階香惹麒麟步，銀漢風驅鸑鷟飛。爲報蒸民莫惆悵，陶鈞及爾更光輝。
宋使君罷新定移出東館（二首） 二 貫休 
祖筵四面煙花合，江館深冬歸思長。火斾畫旗風燄燄，橘洲漁舍浪茫茫。聽歌幾入紅蘭榭，坐隱頻升白玉堂。今數不如沙磧雁，天邊一一得隨陽。
寄杭州宋使君（公初罷睦州） 貫休 
一自雙旌下釣臺，望風吟苦凍雲開。即歸紫闥天非遠，猶憶烏龍首獨回。高節似僧僧共坐，暮潮如雪雪中來。應知新定蒼生淚，灑向東風祝上台。
游嚴陵釣臺 貫休 
雪浪皚皚萬古情，岸邊臺占子陵名。一時大器天將與，數尺漁竿誰不擎。危榭高碑鐫籀字，滄洲老鶴識先生。游人到此慵歸去，庭樹孤猿有好聲。
新定江邊作 貫休 
江邊山頂深秋時，身閑瀟灑心無爲。石頭青草取次坐，松風竹風撩亂吹。數聲好鳥來依我，一點征帆去是誰。惆悵古賢何處在，潺潺夕照滿江湄。（日落山照燿，即此處也。以上《嚴陵集》二）。
送軒轅先生歸羅浮山（初，貫休詩名未振。時南楚才人，競以詩送軒轅先生歸羅浮山，計百餘首矣。後貫休因吟一章，羣公於是息筆。） 貫休 
玉房花洞接三清，謾指羅浮是去程。龍馬便攜笻竹杖，山童常使茯苓精。曾教莊子拋卑吏，却喚軒皇作老兄。再見先生又何日，只應頻夢紫金城。（《鑑誡錄》五《禪月吟》）。
題天壇 杜光庭 
壁立三千仞，壇高接尾箕。頂藏青玉髓，腰隱紫金芝。月掛虛皇殿，雲封太乙池。洞天人跡少，鶴宿萬年枝。（《古今圖書集成·山川典》四六《王屋山部》）（〖1〗《正統道藏》本杜光庭《天壇王屋山聖迹記》收此詩於通真道人名下。通真道人生平未詳。乾隆《濟源縣志》卷十六作姚合詩。）。
上清宮（句） 杜光庭 
十年重到上清宮，石磴泉梯屈曲通。（《輿地紀勝》一五一《永康軍》）。
光業 
。
徵李懷杲（一作果）嘲道門 一 光業 
雲鎖涪江水似天，又聞懷杲已升仙。強思齊見應催膽，張茂卿聞必聳肩（強與張二玄士）。三尺霜刀（一作鋒）充絳節，兩條朱棒替香煙。報伊廣德先生道，社稷威靈不偶然。
徵李懷杲（一作果）嘲道門 二 光業 
山上擒來鎮裏收，天然模樣已成囚。妄占氣色爲徵兆，更引文章說御樓。長牓數張懸市內，短刀一隊送江頭。旋驅旋斬教隨水，只此名爲正道流。（〖1〗以上二首原作一首，從趙遂之說分爲二首。）。
嘲道門進《武成混元圖》 光業 
夜深燈火滿壇舖，拔劍揮空亂叫呼。黑撒半筐兵甲豆，朱書一道厭人符。重臣餧飼剛教活，聖主慈悲未忍誅。佛說毘盧三界了（一作「乃三界」），如何更有《混元圖》。
徵青州長老嘲僧門 一 楊德輝 
堪笑青州學坐禪，不供父母不耕田。口中雖道無諸相，心裏元來有外緣。行者趁教門裏臥，尼師留在脚頭眠。高標不使觀音救，徒說三千與大千。
徵青州長老嘲僧門 二 楊德輝 
出家比要離生緣，爭是爭名更在先。說法謾稱獅子吼，魅人多使野狐涎（一作禪）。行婆餉送新童子，居士抄條施利錢。蠶食萬民何所用，轉教海內有荒田。（〖1〗以上二首原作一首，從趙遂之說分爲二首。）。
嘲僧門祝辟支佛牙 楊德輝 
比來降誕爲官家，堪笑羣胡讚佛牙。手軟阿師持磬鈸，面甜童子執幡花。縱饒黎庶無知識，不可公王盡信邪。捧擁一函枯骨立，如何延得壽無涯。（以上《鑑誡錄》六《旌論衡》）。
落韻詩（二首） 一 李如實 
路傍傷羸牛，羸牛身已老。兩眼不能開，四蹄行欲倒。牛曾少壯時，歲歲耕田早。耕却春秋田，駕車長安道。今日領頭穿，無人飼水草。喘也不能喘，問也沒人問。
落韻詩（二首） 二 李如實 
炎蒸不可度，執（一作倏，又作賴）爾生涼風。在物誠非器，於人還有功。殷勤九夏內，寂寞三秋中。想君應有語，棄我如秋扇。（《鑑誡錄》三《落韻貶》）。
令狐嶠 
。
明慶節散後贈左右兩街命服僧玄 令狐嶠 
卻羨僧門與道門，元年今日紫衣新。可憐州縣祁評事，盡向荷衣老卻身。
詠有年官健 令狐嶠 
六十休論少壯時，尉遲功業擬奚爲。高聲念佛尋街者，盡是抝（一作拘）停老健兒。（以上《鑑誡錄》四《蜀門諷》）。
詠人祀聖君詩 鄭雲從 
禍福從來豈自主（一作由），俗情淫祀也堪愁。拜時何用頻偷眼，未必泥人解點頭。（同前）。
乘煙觀蔣鍊師（蔣甚偉，非婦人之狀。） 向瓚  庐山
怪得盤跚不上昇，白雲蹋綻紫雲崩。龍腰鳳背猶嫌軟，須問麻姑借大鵬。（同前）（〖1〗曹汛謂向瓚爲何瓚之誤。《全唐詩》卷七六九收何贊，亦應作何瓚。事迹見《新五代史》卷二八本傳。今按：《南唐近事》有陳沆諷廬山道士絕句，與此大同小異。陳詩收）（《全唐詩》卷七五七。《鑑誡錄》成書早於《南唐近事》，詩以向作爲近是。）。
獻賀捷詩（孟知祥入梓州，舉子勾龍逢獻詩云云，孟知祥嘉納之。） 勾龍逢 
唇齒論交歲月長，豈其率意忽顛狂。元戎統領三軍戰，巨孽奔衝一陣亡。莫訝潼江剛入寇，都緣錦浦合興王。武功蓋世光前後，堪向青編萬古揚。（《全五代詩》五七引《十國春秋》）（〖1〗見《鑑誡錄》卷一《知機對》、《十國春秋》卷四八《後蜀高祖本紀》。孟知祥入梓州，爲長興三年五月間事。）。
凌霄花 歐陽炯 
凌霄多半繞棕櫚，深染梔黃色不如。滿樹微風吹細葉，一條龍甲颭清虛。（《古今圖書集成·草木典·苕部》）。
至真觀（三言詩）（仁傑善導氣烹鍊之術。孟知祥鎮西川時。來蜀留詩至真觀壁間。） 杜仁傑 
坤所載，乾所幬，象與形，孰朕兆？緯五行，環二曜，流百川，何浩浩。四海晏，九河導，峙而山，亦多號。神有嶽，山有嶠，粤廟（一作「天」）壇，稽（一作「極」）道妙。巉孤崢（一作「撐」），未易到，日出沒，見遺照。偃東西，絕海徼，倐光怪，來熠耀。大龍燭，細螢爝，不恆出，赴感召。笙嘹喨，鶴窈窕，羽人路，屯其要。青螺堆，玉簪峭。左參井，右丹竈，揭清虛，不二竅。昔王人，往昭告，始軒轅，末徽廟。接柴望，咸親燎，莽刼灰，起天燒。摧棟宇，失朱縹。羣鹿逐（一作「豕」），雜蓬藋。予何爲，一來弔，必勝廢，乃大造。聖之作，賢者紹，矧玄元，語秘奧。探愈遠，理益耀，徵是理，萬有耗。文雖徑（一作「怪」），實非剽，庶今來，永爲詔。（《全蜀藝文志》二三、《十國春秋》五七）（〖1〗《正統道藏》本杜光庭《天壇王屋山聖迹記》末附錄此詩，署「齊人杜仁傑撰」，末署「至元二十六年五月□日」。至元爲元代年號。臺灣學者編《元人傳記資料索引》有杜仁傑小傳云：「杜仁傑，字仲梁，號止軒，原名之元，字善夫，濟南長清人。金末隱內鄉山中。至元中屢徵不起。」爲綜合多種資料編成。姓名、籍貫、時代皆相符，是詩應即此人所作。《十國春秋》卷五七云其爲孟知祥時人，不詳所據。宋前典籍中無此記載。作五代人恐誤。詩姑仍存，俟續考定。）。
偈詩 張嶠 
毳流來問我家風，我道玲瓏處處通。頃刻萬邦皆徧到，途中曾未一人逢。。
句 一（有勾居士問：「不拘生死者，願師直指。」嶠答云：） 張嶠 
非干日月照，晝夜自分明。
句 二（又問：「百億往來非指的，光明終不礙山河時如何？」嶠答云：） 張嶠 
紅尾漫搖三尺浪，真龍透石本無踪。（以上《茅亭客話》三）。
敬禮瓦屋和尚塔偈（瓦屋和尚名能光，日本國人。） 勾令玄 
大空無盡劫成塵，玄步孤高物外人。日本國來尋彼岸，洞山林下過迷津。流流法乳誰無分，了了教知我最親。一百六十三歲後，方於此塔葬全身。（同上）（〖1〗勾令玄，原作勾令元，爲清人諱改，從穴研齋影宋本《茅亭客話》改。）。
淘沙子 
。
詩 淘沙子 
九重城裏人中貴，五等諸侯閫外尊。爭似布衣雲水客，不將名字掛乾坤。（同上）（〖1〗《全蜀藝文志》卷二三、《全唐詩》卷七六一收此詩爲丁元和作，《全五代詩》卷六十云丁元和號淘沙子。《茅亭客話》卷四載丁元和事迹較詳，與卷三所載之淘沙子似非一人。）。
遺詩 宋自然 
心是靈臺神是室，口爲玉池生玉液。常將玉液溉靈臺，流利關元滋百脈。百脈潤，柯葉青，葉青柯潤便長生。世人不會長生藥，煉石燒丹勞爾形。（《茅亭客話》四）（〖1〗《全唐詩》無宋自然詩，茲據《茅亭客話》補其事跡：宋自然，長興中遂州貧士，常於街市中行乞。孟知祥攻圍遂州時，餓殍於州市。後有人云曾於潞州見之，又於其埋處得遺詩一紙。）。
書妙圓塔院張道者屋壁（蜀大東門外有妙圓塔院，僧名行勤，俗姓張氏，人以其精於修行，因謂之道者。） 慈覺 
成都有一張道者，五十年來住村野。祇將淡薄作家風，未省承迎相苟且。南地禪宗盡偏參，西蜀叢林遊已罷。深知大藏是解粘，不把三乘定真假。張道者，傍沙溪，居蘭若，草作衣裳茅作舍。活計生涯一物無，免被外人來借借。寅齋午睡樂咍咍，檀越供須都不謝。沿身不直五分銅，一句玄玄豈論價。張道者，貌古神清不可畫。鶴性雲情本自然，生死無心全不怕。縱逢刼火未爲災，暗裏龍蛇應歎訝。張道者，不說禪，不答話，蓋爲人心難誘化。盡奔名利謾馳驅，個個何曾有般若。分明與說速休心，供家卻道也爛也。張道者，不聚徒，甚脫灑，不結遠公白蓮社。心似秋潭月一輪，何用聲名播天下。（《茅亭客話》三）。
蒸豚（王中令既平蜀，捕逐餘寇，與步隊〖隊伍〗相遠，饑甚，乃入一村寺中。主僧醉甚箕踞，公怒，欲斬之。僧應對不懾，公奇而釋之。間求蔬食，僧云：「有肉無蔬。」公益奇之。餽以蒸豚頭，食之甚美。公喜，問僧：「止能飲酒食肉耶，抑有他技耶？」僧自言能詩。公令賦蒸豚詩，援〖操〗筆立成。詩云〖見下〗。公大喜，與紫衣，賜號爲蜀中詩僧。） 村寺僧 
嘴長毛短淺含臕，久向山中食藥苗。蒸處已將蒸葉裹，熟時兼（一作「更」）用杏漿澆。紅鮮雅稱食盤飣（一作貯），軟熟真堪玉筯挑。若把羶根來比並，羶根只合喫（一作「喚」）藤條。（《五代詩話》七引《百斛明珠》。《全五代詩》六十引《東坡志林》）（〖1〗見《仇池筆記》卷下、《苕溪漁隱叢話前集》卷五十七。）。
詠後主出降（《後山詩話》以爲花蕊夫人作，但前二句多異文） 王承旨 
蜀朝昬主出降時，銜璧牽羊倒繫旗。二十萬軍齊拱手，更無一箇是男兒。（《鑑誡錄》五《徐后事》）（〖1〗王承旨，應即王仁裕，詳《全唐詩續拾》卷四二。）。
題九仙山 詹敦仁 
太白歌中昔未聞，佛天高處却逢君。
題二石將軍 詹敦仁 
屹然相對兩將軍，化石經年久臥雲。
題佛耳山 詹敦仁 
我愛佛耳山，來偷一日閑。不見佛耳面，愧汗不開顏。有時見佛耳，與山重往還。（以上《嘉靖安溪縣志》七）。
介庵贈古墨梅酬以一篇 詹敦仁 
開屏展素看梅花，淡蕊疎枝驀驀斜。墨散餘香點酥萼，月留殘影照窗紗。（《永樂大典》二八一二「梅」字韻）。
清隱堂 詹敦仁 
一間茅屋寬容膝，半畝蔬園剩供廚。靜把舊書重點勘，旋沽美酒養疎愚。（一本作「縱教窮鬼每揶揄」）。（同上七二三九「堂」字韻）。
題舫齋（原作詹時澤詩，敦仁字君澤，疑即一人） 詹敦仁 
尖頭屋子不嫌低，上有青山下有池。一陣東風拂松響，恰如蓬底雨來時。（同上二五四○「齋」字韻）。
承清隱命訪劉處士已歿因弔以詩 詹琲 
鳳髻山前鳳閣郎，耕雲釣石久荒凉。我來弔舊多悲感，一紙哀辭酹一觴。（《嘉靖安溪縣志》七）。
雨後溪邊見早梅 詹琲 
老榦疎枝浸寒碧，淺香孤韻帶微霜。迎風破萼未全折，含笑佳人對曉粧。
又一本 詹琲 
老榦疎枝浸寒碧，淺香孤韻湛清晨。招魂不用開屏障，惟有詩情當寫真。（《永樂大典》二八○八「梅」字韻）。
詔福建置惠民倉呈陳守御史 詹琲 
閩邦赤子近來王，聖主憂勤念遠方。酌取古人救荒政，頒爲今日惠民倉。備先水旱民亡瘠，弊在侵移數謾張。我願相君謹刑政，雨暘時若自平康。（同上七五一八「倉」字韻引詹琲《清隱集》）。
慧稜 
。
慧稜 
空。
捲簾大悟 慧稜 
也大差，也不差，捲起簾來見天下。有人問我解何宗，拈起拂子擘觜打。
又口占一頌 慧稜 
萬象之中獨露身，惟人自肯乃相親。昔時謬向途中覓，今日看來火裏冰。（《全五代詩》八七引《槜李詩繫》）（〖1〗見《槜李詩繫》卷三十。二詩最早出處爲《景德傳燈錄》卷十八，又見《五燈會元》卷七。「擘觜」，二書作「擘口」；「相親」，二書作「方親」；「看來」，《景德傳燈錄》作「看如」。）。
過三嶺苧溪 清豁 
世人休說行路難，鳥道羊腸咫尺間。珍重苧溪溪[畔]（上）水，汝歸[滄]（蒼）海我歸山。（《古今圖書集成·職方典》一○五二《泉州府部》〖2〗）（〖1〗《全唐詩》卷八八八收清豁詩一首，無傳，茲據《景德傳燈錄》卷二二、《宋詩紀事》卷九一補其事跡：清豁，福州永泰人，俗姓張。嗣睡龍道溥禪師，住漳州保福院。刺史陳洪進表奏，賜號性空禪師。太平興國年卒。原收入時）（代未詳僧，今移此。〖2〗《景德傳燈錄》卷二二以此詩爲清豁「遺偈」，今據以校改。）。
陽朔道中 石仲元 
平原翠削萬瓊瑰，頓轡塵沙眼暫開。文網牽人寧底急，未妨得意看山來。（《全五代詩》六一）（〖1〗《古今圖書集成·職方典》卷一四○六《桂林府部》收此詩，題作《壽陽山》，第二句「暫」作「漸」，第四句「得意」作「特特」。）。
與何致雍僧貫徽聯句（馬希振爲鼎州節度使，馬氏諸子[中]白眉也。與門下客何致雍、僧貫徽聯句。） 一 馬希振 
青蛇每用腰爲力。（希振）紅莧時將葉作花。（貫徽）。
與何致雍僧貫徽聯句（馬希振爲鼎州節度使，馬氏諸子[中]白眉也。與門下客何致雍、僧貫徽聯句。） 二 馬希振 
蟻子子啣蟲子子。（希振）猫兒兒捉雀兒兒。（致雍）〖1〗（《五代詩話》六引《續歸田錄》〖2〗）（〖1〗《續歸田錄》謂此二句爲「又見蟻子緣砌」作。〖2〗見《增修詩話總龜》卷二引《續歸田錄》。）。
潭州（諷楚王之侈） 徐仲雅 
千里瀟湘琴瑟流，因思舊宅在鰲頭。鑿開青帝春風浦，移下嫦娥夜月樓。（《永樂大典》五七七○「沙」字韻）（今按：《全唐詩》只有後二句。）。
弔賈島（句） 王元 
江城賣藥常將鶴，古寺看碑不下驢。（《五代詩話》引《南唐逸史》）（〖1〗見《增修詩話總龜》卷十一引《唐宋遺史》，云爲「王元贈詩」。）。
宿玉泉寺（句） 曾弼 
山偷半庭月，池印一天星。。
君山（句） 曾弼 
翠壓魚龍窟，寒堆波浪心。（以上《詩話總龜》十四引《雅言系述》）（〖1〗楊億《武夷新集》卷八《劉氏太夫人天水縣太君趙氏墓碣銘》：「一女適曾弼，舉進士，終殿中丞。」趙氏卒于景德二年，年八十六。）。
南越行（句） 翁宏 
因尋買珠客，悮入射猿家。
細雨（句） 翁宏 
何處殘春夜，和花落古宮。（「古」一作「漢」）。
途中逢宮人（句） 翁宏 
孤舟半夜雨，上國十年心。（以上《詩話總龜》十一《雅什門》引《雅言系述》）。
塞上曲（句） 翁宏 
風高弓力大（一作「滿」），霜重角聲枯（一作「乾」）。
海中山（句） 翁宏 
客帆來異域，別島落蟠桃。
中秋月（句） 翁宏 
寒清萬國土，冷浸（一作鬦）四維根。（以上《詩藪雜編》四）（〖1〗以上三題，均見《增修詩話總龜》卷十一引《雅言系述》。）。
鸂鶒 王鼎 
棲息應難近小池，性靈閒雅衆禽希。蒲洲日暖依花立，漁浦烟深貼浪飛。遺羽參差沾水沫，餘蹤稠疊印苔衣。晚來林徑微風起，何處相呼著對歸。
洪州西山（句） 王鼎 
林泉空有東西路，風月難尋十二家。（以上《全五代詩》六二引《詩話總龜》）（〖1〗見《詩話總龜》卷三二引《拾遺》。）。
曹菘〖1〗 
。
題衡山尋仙觀（句） 曹菘〖1〗  衡山
千年松引東陵鶴，三級芝田草木香。
贈陳先生（句） 曹菘〖1〗 
讀《太玄經》秋醮罷，註《參同契》夜燈微。
經羅大夫故居（句） 曹菘〖1〗 
鹿眠荒圃寒蕪白，鴉噪殘陽敗葉飛。〖2〗（以上《詩話總龜》十四《警句門》引《雅言系述》）（〖1〗原作「松」，據《四部叢刊》影明本《增修詩話總龜》卷十四校改。〖2〗《全唐詩》卷七一七據《錦繡萬花谷》誤收此詩於舒州人曹松名下。）。
題君山 任鵠  洞庭湖
不礙揚帆路，盤根壓洞庭。波濤四面白，雲外一堆青。魚躍晴波動，龍歸石洞腥。纔期託名畫，爲我簇爲屏。
送王正己歸山 任鵠 
五峯青拄天，直下掛[飛]（龍）泉。琴鶴同歸去，烟霞到處眠。鼯跳霜葉徑，虎嘯夕陽川。獨酌應懷我，排空樹影連。（以上《詩話總龜》十五引《雅言雜載》）。
題螺江廟 陳誼 
廟裏杉松蕭颯[風]（颯），廟前江水碧溶溶。憑欄不見當時事，落日遠山千萬重。（《詩藪雜編》四引《郡閣雅談》）（〖1〗見《增修詩話總龜》卷十六引《郡閣雅談》、《吟窗雜錄》卷四九引《江表志》。據後書，陳誼應爲南唐時人。）。
旅中（句）〖2〗 蔣維東 
未有一夜夢，不歸千里家。
落花（句） 蔣維東 
流水從將去，春風解送來。（以上《五代詩話》六引《零陵總記》〖3〗）（〖1〗宋馬永易《實賓錄》卷十一《山長》條云：「五代零陵蔣維東好學，能屬文。乾祐中嘗隱居衡嶽，從而受業五十餘）（人，號維東爲山長云。」〖2〗《詩話總龜》題作《旅中書懷》。〖3〗見《增修詩話總龜》卷二十一引《零陵總記》。）。
句 胡擢 
甕中每醖逍遙藥，筆下閒偷造化功。（《五代詩話》六引《圖畫見聞志》）（〖1〗見《圖畫見聞誌》卷二。）。
送成務崇（宋初奄有金陵，孟賓于先居連上，嘏興國中亦自吉水還故鄉，逾年卒。書生成務崇因遊廬山，與嘏有忘年之分。興國中見嘏，且言自連上來遊江左，時有詩送成務崇云云。務崇詢於連上知交，皆言嘏卒已十餘矣。） 孟嘏  庐山
同呼碧嶂前，已是十餘年。話別非容易，相逢不偶然。多爲詩酒役，早免利名牽。幸有歸真路，何妨學上玄。（《全五代詩》六五引《雅言雜載》〖2〗）（〖1〗「復捷江右士頗奇之」，《詩話總龜》作「後捷名，不欲止，江左士人頗奇之」。〖2〗見《增修詩話總龜》卷四四引《雅言雜載》。）。
贈史虛白（句） 孟嘏 
詩酒獨遊寺，琴書多寄僧。（《詩藪雜編》四引《郡閣雅談》）（〖1〗與前條同見《增修詩話總龜》引《雅言雜載》。《詩藪》誤作《郡閣雅談》。）。
題廬山瀑布 陸蟾  庐山
正源人莫測，千尺掛雲端。岳色染不得，神功裁亦難。夏噴猿鳥浴，秋射斗牛寒。流到滄溟日，翻濤更好看。〖2〗。
春暮經石頭城 陸蟾 
六朝多少事，搘肘思悠悠。落日空江上，子規啼渡頭。蒹葭侵[壞]（廢）壘，烟霧接滄洲。今古分明在，那堪向九秋？（以上《詩話總龜》十五引《雅言雜載》）（〖1〗北宋釋契嵩《鐔津文集》卷十三有《陸蟾傳》，云蟾爲藤州鐔津人，有王霸大略，以能詩名於楚越間，後客死於攸縣司空山。又引高閬語稱爲國初人。〖2〗《陸蟾傳》所引，題作《瀑布詠》，「正源」作「靈源」，「浴」作「凝」，「射」作）（「濺」，「流」作「待」，「翻」作「爲」。）。
司空山聞子規 陸蟾 
後夜入清明，遊人何處聽？花殘斑竹廟，雨歇峴山亭。樹罅月欲落，窗間酒正醒。衆鳥方在夢，誰念爾勞形？（《詩話總龜》十一引《雅言系述》）。
題祝融峯（句） 栖巖  衡山
開雲四邊盡，浮世一齊低。（《五代詩話》七引《青瑣集》）（〖1〗見《青瑣高議前集》卷九。栖巖，疑爲棲蟾之誤。《全唐詩》卷八四八收其南嶽詩多首。）。
無事歌（長沙獄椽任福祖，[擁]〖推〗騶吏出行。有賣藥道人行吟云動。福祖審思，豈非異人，急遣訪求，已出城矣。） 賣藥道人 
無事歌，呵呵亦呵呵，哀哀亦呵呵。不似荷葉參軍子，人人與箇拜[頃]木，大作廳上假閻羅。（《清異錄》三）（〖1〗據商務排印本《說郛》卷六一引《清異錄》校補。）。
上成汭（句）（《全唐詩》七一九誤作路德延）（荆南舊有五花館，待賓之上地也。故蔣肱上成汭詩云：） 蔣肱 
不是上台名姓字，五花賓館敢（一作「收」）從容。（《南部新書》癸）。
爐火詩 趙節 
近冬附火爲泰火，透春擁爐成否爐。用否隨時有輕重，進身君子合知無。（《清異錄》一）。
漳州 史維翰 
漳溪郡有佳山水，遷客因之作勝遊。怪石千峯聳晴巘，枯槎百尺擁寒流。（《輿地紀勝》一三一《漳州》）。
八公山（嘉慶志按《江南通志》引《綱目集覽》云：「山在壽春者，淮南王與八公憇處；在巢縣者，王遇八公處。」《方輿勝覽》以爲晉敗苻堅處，非是。） 吳資 
幼度提晉師，胡卒驚鶴唳。城外軍屯壘，可數不可計。至今風雨夜，鬼哭雜異類。（《光緒續修廬州府志》六《山川志》上）。
教弩臺（《方輿勝覽》：教弩臺在懷德坊明教寺。舊經云：昔魏武帝築臺，教強弩五百人，以禦孫權櫂船。唐大曆間因得鐵佛高一丈八尺，刺史裴絹奏請爲寺。） 吳資 
曹公教弩臺，今爲比丘寺。東門小河橋，曾飛吳主騎。（同上十一《古蹟志》）（〖1〗裴絹，疑應作裴諝，詳《唐刺史考》卷一二九。〖2〗《輿地紀勝》卷四五《廬州》收以上二詩，題作《合肥懷古》。）。
遊北巖（句） 李渭 
淮陽清淨理，永嘉山水心。（《蜀中名勝記》八《成都府·資縣》）（〖1〗《新唐書·宰相世系表》趙郡李氏東祖房有李渭，爲長洲主簿李暄之子。《蜀中名勝記》卷八引《蜀志補遺》云：「唐李渭爲刺史，有游山詩云〖詩略〗。刻於等慈寺壁。」另參後文。〖2〗《輿地紀勝》卷一五七云：「李渭爲本州刺史，有詩刻留等慈寺。時與前進士崔公輔同遊，崔有詩略曰：淮陽清靜理，永嘉山水心。」二句詩頌揚刺史善政多才，以崔作爲近是。崔公輔爲杜甫同時人，詳《全唐詩續拾》。）。
漢武帝祈仙臺（《三秦記》：「坊州橋山有漢武帝祈仙臺，高百尺。」李欽止題詩云：） 李欽止 
四方禍結與兵連，海內空虛在末年。謾築此臺高百尺，不知何處有神仙。（《永樂大典》二六○四「臺」字韻）（〖1〗李欽止，疑非唐人。《大典》殆據《類編長安志》卷三。）。
丫頭山 施逵 
何不梳粧嫁去休，常教人喚作丫頭。只因不信良媒說，躭閣千秋與萬秋。（《古今圖書集成·職方典》二八四《黃州府志》）（〖1〗弘治《黃州府志》卷七作蘇軾詩。）。
金華山 袁吉 
金華山色與天齊，一徑盤紆盡石梯。步步前登清漢近，時時回首白雲低。風偷藥氣名何限，水泛花光路即迷。洞口數聲仙犬吠，始知羽客此真棲。（《古今圖書集成·山川典》一二七《金華山部》）（〖1〗光緒《金華縣志》卷二稱袁吉爲「唐刺史」。）。
早春送郎官出宰（〖1〗《全唐詩》七八一作袁求賢詩○《文苑英華》一八九《省試》。） 張隨 
空。
題透明巖安祿山題記後（透明巖，亦名棲真巖，在大蓬山。巖西曰禪窟，巖壁上有安祿山題記云：「大唐先天二年，歲在辛丑，七月朔，安祿山敬造彌勒佛一龕。」有清遠居士題其後云云。王象之按：「先天二年即開元元年，是時祿山尚未顯，以相傳之久，兼恐別有姓名偶同，姑兩存之。」） 清遠居士 
妖胡作逆罪滔天，翠輦倉皇幸蜀川。千載業緣磨不盡，卻來邀福向金仙。（《輿地紀勝》一八八《蓬州·景物》及《碑記》）（〖1〗葉奕苞《金石錄補》卷十二云：「居士不知何許人。顏魯公于虎邱題詠，同游者亦曰清遠，未知即其人否。」）。
子規（〖1〗《全唐詩》二六七作顧況詩○《文苑英華》三二九《禽獸》。） 楊逵 
空。
題孟巖（句） 楊禹珪 
郡雖饒勝境，偏愛此巖幽。（《輿地紀勝》一五七《資州》）。
和杜甫（句） 楊興義 
莫嫌袍紫歸家阻，且慶豐年雅俗安。
題秋風（句） 楊興義 
霜風一夜將紅葉，換盡江頭萬木青。（《蜀中名勝記》二五《保寧府·巴州》）（〖1〗《蜀中名勝記》稱「唐進士楊興義」。）。
送尹蔓回睦州 厲翼 
憐君授衣月，遠作泛舟行。江闊桐廬岸，山深建德城。千尋喬木影，七里暮灘聲。興盡當停櫂，臨流更濯纓。（《嚴陵集》二）。
贈妓（詳縱情詩酒，至廬江謁郡守，留連吟醉，因贈妓曰：） 鄭詳 
臺盤闊狹纔三尺，似隔中當有阻艱。若不騎龍與騎鳳，樂營門是望夫山。（《詩話總龜》二三《寓情門》引《南部新書》）（〖1〗《登科記考》卷二二載會昌四年登進士第者有鄭祥，漢南人，疑即此人。）。
題蓮花洞 獨孤均 
路迴千曲繞芝田，羽客相擕訪謫仙。石竇嵌空惟有跡，靈龕隱軫莫知年。來居洞裏長無死，不出人間自有天。更欲不眠吟至曉，恐驚龍動起愁烟。
題含虛洞二首 一 獨孤均 
高樹猿啼亂水聲，尋幽不覺洞中行。驪龍宿處雲常暗，羽客歸時路自明。別後已迷舟竈火，迴來猶認玉童名。從今已去朝金闕，便隔人間五百生。
題含虛洞二首 二 獨孤均 
捫蘿攀蹬步欹危，歷覽幽巖駭怪奇。泉石膏肓傳亦久，神仙窟宅到何遲。真人鹿引非無路，洞府龍升自有時。但覺塵緣挹絕景，躊躇落筆媿題詩。（以上《康熙徽州府志》二《婺源·山川》）（〖1〗光緒《婺源縣志》卷六十二作獨孤筠。）。
經故宮女墳有感（二首） 一 聶通志 
家國久隨狂虜沒，春蕪又向冢頭青。如今憶得當時事，爲爾傷心一涕零。
經故宮女墳有感（二首） 二 聶通志 
長郊煙淡月華清，因醉荒墳半夜醒。失路孤吟不勝苦，暗中應有鬼神聽。（《萬首唐人絕句》三五〖1〗）（〖1〗此指明趙宧光、黃習遠重訂本。又見《才鬼記》卷七。）。
沃洲山 魏證 
一聲清磬海邊月，十里香風澗底松。何代沃洲今夜興，倚欄干聽赤城鐘。（《輿地紀勝》四《紹興府》）（〖1〗《會稽掇英總集》卷四作魏徵詩，爲七律，此爲後四句。然魏徵平生未及東南，詩律成熟，亦非初唐所宜有。或另其魏證其人。參《全唐詩續拾》卷一。）。
送芝上人遊羅浮（二首） 一 清範 
一瓶一錫十方遊，揮塵湘南夜語投。四百好峯在何許？寄師雙眼看羅浮。
送芝上人遊羅浮（二首） 二 清範 
此身政坐愛名山，投老求閒可得閒。遙夜相思千里月，想應騎虎度松關。（《羅浮志》十《詩》）。
雲門寺 德圓 
若耶溪邊寺，幽勝絕塵囂。一洞花將發，千巖雪未消。依陰生徑竹，野色映溪橋。漸賞登高處，鐘聲應寂寥。（《古今圖書集成·山川典》一一四《雲門山部》）。
望樊川 澹交 
萬樹葉初紅，人家樹色中。疎鐘搖雨足，積水浸雲容。雪磧回寒雁，村燈促夜舂。舊山歸未得，生計欲何從？（《古今圖書集成·職方典》五二○《西安府部》）。
江亭晚眺 覺隱 
獨隱清江秋思長，晚潮初上水亭凉。海門雲起雙巒暝，一抹銀花影夕陽。（《古今圖書集成·職方典》七八五《安慶府部》）。
戰城南 無名氏 
戰地何昏昏，戰士如羣蟻。氣重日輪紅，血染蓬蒿紫。烏鳥銜人肉，食悶飛不起。昨日城上人，今日城下鬼。旗色如羅星，鼙聲殊未已。妾家夫與兒，俱在鼙聲裏。（《文苑英華》一九六《樂府》）。
昭君怨 無名氏 
銜悲出漢關，落淚灑胡鞍。關榆三夏凍，塞柳九春寒。眉任愁中結，腰隨帶裏寬。別曲易悽斷，哀絃不忍彈。（同上二○四《樂府》）。
採菱女 無名氏 
白日期何去？青春只自矜。艷歌呈幾曲，江畔采新菱，望浦思同濟，輕舟喜共乘。翠（一作葉）將眉比色，聲與調相應。蕩漾微波散，清泠遠水澄。更看池際影，若對玉壺冰。（同上二○八《樂府》）。
分柑子歌示諸小 無名氏 
癡男騃女愁殺人，偏呼小者大者嗔。粗衣糲食盡須一，何況異味兼時新。今朝樓下[柑]（甘）初熟，摘得一筐分不足。兒童豈待父母施，自各捻來（一作「各自捻將」）獻兄叔。就中小女有所翳，（下缺）（同上三三七《歌行》）。
哭從伯祭酒 無名氏 
剖符馮翊次，以疾拜司成。義重疎皆友，仁深怨不生。昔居南比省，長話水雲情。吟諷資高興，絲綸發重名。經秋漳浦臥，一旦逝川聲。自古誰迴得，重泉獨往程。明靈辭魏闕，冬日冷秦宮。〖1〗孝子號天護，銘旌引柩行。門闌容足跡，章句許才清。劣薄無因報，恩知豈謂輕？捫膺詞莫吐，奠酒淚先傾。從此階前石，何人肯念貞？（愚魯獻孤石蒙賞孤峭。同上三○四《悲悼》）（〖1〗「宮」字不韻，趙遂之校作「庭」。）。
雜詩 無名氏 
舊山雖在不關身，且向長安過暮春。一樹梨花一溪月，不知今夜屬何人？（《萬首唐人絕句》三八）。
碧玉潭（潭在武康西一十里響應山之下，唐人有詩刻於岩上云：） 無名氏 
水面平鋪映碧空，夜深明月照龍宮。猿啼未響潭先響，一樹花開兩樹紅。（《輿地紀勝》四《安吉州·景物》）。
子陵山洞（在京山縣南六十里，即嚴子陵隱所也。傍有石室名帝星井，寺曰淨安，嘗有一星，光芒見井中。昔人賦詩云：） 無名氏 
翩翩釣臺翁，弊屣棄利祿。煙溪七里瀨，風月一竿竹。平生知己誰？故人劉文叔。三聘乃肯來，公卿指爲辱。高風輕萬乘，敢以足加腹。居然動天象，下應太史卜。
帝星井 無名氏 
帝星胡爲落此間？豈非此有子陵山。蒼蒼珉井一百丈，至今深夜光芒寒。野老相傳是陳迹，斷碑摸索苔蘚斑。往事恍惚不可問，青山綠水空潺潺。（以上《輿地紀勝》八四《郢州·古跡》。後一首又見《古文圖書集成·職方典》一一四七《安陸府部》）。
小桃源（曩有耕于小桃源得一銅牌，牌上有詩一絕云：） 無名氏 
綽約去朝真，仙源萬木春。要知竊桃客，定是會（一作滑）稽人。（《輿地紀勝》一六六《長寧軍》）。
題靈鷲 無名氏 
靈鷲名山萬古名，幾回無事繞廊行。殿前流水晴尤急，塔上春雲晚自生。鶴傍經牀聽梵語，鳥窺齋鉢候鐘聲。我來借得蒲團坐，歸去閒眠夢亦清。（《咸淳臨安志》八○《寺觀》）。
平蓋山 無名氏 
平蓋山高古木疎，昔人曾此築仙居。井通八角寒泉湧，觀燬三清劫火餘。洗墨池邊丹竈冷，繫龍巖畔石潭虛。吟成獨坐荒苔上，閑看蝸牛學篆書。（《蜀中名勝記》十二《眉州彭山縣》）。
洞真觀（在酃縣北） 無名氏 
玉洞瑤壇長冷落，真虛崖竇色常新。可憐城裏悠悠者，不識瀟湘四季春。（同治《湖南通志》二三九《方外志·寺觀》）。
滄浪寺（在沅江縣南三十里） 無名氏 
閒步滄浪野，棲禪竹作扉。浮生自有樂，塵慮總皆非。（同上二四○）。
玉乳泉壁間詩 無名氏 
騎馬出門三月暮，楊花無奈雪漫天。客情最苦夜難度，宿處先尋無杜鵑。（《重修丹陽縣志》三四《藝文》）。
楚泊亭（二首） 一 無名氏 
天垂六幕水浮空，霽月光風上下同。我向山頭一舒笑，楚人還望白雲中。
楚泊亭（二首） 二 無名氏 
卷逃屈放兩俱空，山止波流萬古同。美惡不隨天地老，斷魂啼鳥一聲中。（《嘉靖常德府志》十九《賦詠》）。
黃金臺 無名氏 
燕昭北築黃金臺，四方豪傑乘風來。秦家燒書殺儒客，肘腋之間千里隔。去年八月幽州道，昭君墓前哭秋草。今年五月咸陽關，秦家城外悲河山。河上關頭車馬路，殘日青烟五陵樹。（見元人王惲《秋澗集》。《古今圖書集成·職方典》二九《順天府部》亦載此詩，題作《燕臺》）。
題仙人洞石鐘 無名氏 
我欲扣石鐘，驚起洞中人。烟蘿杳無際，空鎖石門春。石洞何窈窕，云是仙人庭。仙人渺何許？瑤草空自青。石洞窅且深，花落無人掃。仙翁去不還，何處尋瑤草。
盤山 無名氏 
盤山高巍峩，半入青雲裏。中間最上峯，更向天邊起。行行白石崖，六月不知暑。
題薊州桃李寺 無名氏 
舊有桃花樹，人呼寺故云。石危秋鷺上，灘遠夜僧聞。汲井連黃葉，登臺散白雲。燒丹勾漏合，無處不逢君。（以上孫承澤《天府廣記》四二《失名唐人詩》，見石刻。）。
魯陽城 無名氏 
豢術緣何竟醢龍，因遷僻壤隔雲封。山迷故國芙蓉秀，水瀉沙河玳瑁封。離黍何須發浩歎，荒城久矣屬空墉。獨憐遼鶴歸何處，漫向深芊聽曉鐘。
思父臺 無名氏 
駐馬空山親舍迷，不堪回首白雲低。王師爲國驅鋒鏑，爭向兒家杖履追。（以上《古今圖書集成·職方典》四八八《汝州部》）。
桃川宮（方士，失名） 無名氏 
流水迴環日夕澄，烟蘿石壁四時新。清風臺上生瑤草，夜雨松根老茯苓。九轉丹砂龍虎伏，千年劍氣鬼神驚。道人今向蓬萊去，白鶴歸來月滿庭。（同上一二六二《常德府部》。又同治《湖南通志》二四○《方外志·寺觀·桃源縣》）。
聖壽寺（三首） 一 無名氏 
石罅題詩紀別年，風煙南北各凄然。薝蒲坐我靈山下，猶借高人半日緣。。
聖壽寺（三首） 二 無名氏 
夕籟鳴寒雨，晴峯出翠屏。風塵吾獨愧，鴻鵠下蒼冥。
聖壽寺（三首） 三 無名氏 
趺坐叢林下，朗吟白石巔。一丘盤曲處，中有老龍眠。（《古今圖書集成·職方典》一○八五《興化府部》）。
寒亭 無名氏 
朔風凜凜雪漫漫，未是寒亭分外寒。六月火雲天不雨，請君來此凭欄杆。（同上一一四七《安陸府部》）。
緱山廟 無名氏 
獨挹榴花夜向闌，詩情高寄碧雲間。不知鶴駕人何在，笙月亭亭滿故山。（同上《山川典》六三《緱山部》）。
牡丹 無名氏 
傾國姿容別，多開富貴家。臨軒一賞後，輕薄萬千花。（同上《草木典》二八九《牡丹部》）。
紀信墓 無名氏 
紀信生降爲沛公，草荒古塚臥秋風。不知青史緣何事，却道蕭何第一功。（乾隆《直隸秦州新志》十一《藝文·詩》）。
卻鬼丸 無名氏 
走鹿枯風吼夜闌，頌花還喜向椒盤。人情此日非前日，歲事新官對舊官。竹[葉]（裏）莫辭終日醉，梅花已拚隔年看。書生但恐寒爲祟，不用朱泥卻鬼丹。（《歲時廣記》五《元旦》）。
上元詞（句） 無名氏 
金吾不禁元宵，漏聲更莫催曉。（同上十《上元》引《唐西京新記》）。
中秋詩（句） 無名氏 
端正月臨端正樹，韻香人在韻香樓。（端正樹，韻香樓，皆明皇故事。同上三一《中秋》）。
句（東坡曰：「此唐人得意句。」） 無名氏 
一鳩鳴午寂，雙燕話春愁。（《苕溪漁隱叢話前集》二四引《西清詩話》）。
簡池（句）（簡池獨劉氏三溪號一郡之勝。） 無名氏 
入蜀最宜遊簡郡，尋山須是訪劉家。（《輿地紀勝》一四五《簡州》）（〖1〗詩後原注：「此古詩也，簡池獨劉氏三溪號一郡之勝。」劉氏指劉昊，北宋天聖中人，其先人唐僖宗時遷簡州。）。
東周詩（句） 無名氏 
鍾會壘邊山月白，武侯橋畔水風清。（同上一八六《隆慶府》）。
任氏行（句二） 一 無名氏 
蘭膏新沐雲鬢滑，寶釵斜墜青絲髮。
任氏行（句二） 二 無名氏 
蟬鬢尚隨雲勢動，素衣猶帶月光來。（《錦繡萬花谷》十七）（〖1〗日本大江維時《千載佳句》謂《任氏行》爲白居易作。）。
奉和詠雪應制（和太宗） 無名氏 
寒雲垂廣幕，飄霰下天津。無轍方秪至，有感瑞氣新。色映姑山質，舞對洛川神。忽奉瑤池韻，漸和郢中春。（《文苑英華》一七三《應制》）。
句（開元中，有儒士登終南山，得句云：「野迥雲根闊，山高樹影長。」私心自負，吟諷之際，忽聞空中語云：「未若天河云云。」儒士不勝喜，以爲己有。歸誇於僧，智潛掩鼻笑曰：「臭氣可掬，何足多也。」儒士驚愕，遽以實告。自此又號爲鑑文大師，有《浮漚篇》行於世。） 無名氏  终南山
天河雖有浪，月桂不聞香。（《詩話總龜》八《評論門》引《零陵總記》）。
編入樂府詞四首 一 無名氏 
山川雖異所，艸木尚同春。亦如溱洧地，自有采花人。
編入樂府詞四首 二 無名氏 
受律辭元首，相將討叛臣。咸歌《破陣樂》，共賞太平人。
編入樂府詞四首 三 無名氏 
四海皇風被，千年德水清。戎衣更不著，今日告功成。
編入樂府詞四首 四 無名氏 
主上開昌曆，臣忠奉大猷。君看偃革後，便是太平秋。（《萬首唐人絕句》三盛唐後）（〖1〗以上四首，原列卷三蓋嘉運名下。按《萬首唐人絕句》收蓋嘉運《編入樂府詞》凡十四首，應爲指蓋嘉運採輯奏進之作，而非指其所自作。十四首中，《全唐詩》已收入十首，皆非蓋作。此四首，「山川雖異所」一首見《樂府詩集》卷七十三，題作《于闐採花》，作無名氏詩，其餘三首，《樂府詩集》卷二十均作《唐凱樂歌辭》，分別題作《破陣樂》、《賀聖歡》、《君臣同慶樂》，幷引《唐書·樂志》云：「太常舊有《破陣樂》、《應聖期》兩曲歌辭，至大和三年始具儀注，又補撰二曲爲四曲。」今據以移歸無名氏之作。）。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 一 無名氏 
遠山重疊水縈紆，水碧山青畫不如。山水裏，在巖居，誰道儂家也釣魚。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 二 無名氏 
釣得紅鮮劈水開，錦鱗如畫逐鉤來。從棹尾，且穿顋，不管前溪一夜雷。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 三 無名氏 
桃花浪起五湖春，一葉隨風萬里身。車宛□，餌輪囷，水邊時有羨魚人。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 四 無名氏 
五嶺風煙絕四鄰，滿川鳧雁是交親。風觸岸，浪搖身，青草燈深不見人。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 五 無名氏 
雪色髭鬚一老翁，時開短棹撥長空。微有雨，正無風，宜在五湖煙水中。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 六 無名氏 
殘霞晚照四山明，雲起雲收陰又晴。風腳動，浪頭生，定是虛篷夜雨聲。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 七 無名氏 
極浦遙看兩岸花，碧波微影弄晴霞。孤艇小，信橫斜，那箇汀洲不是家。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 八 無名氏  洞庭湖
洞庭湖上曉風生，風觸湖心一葉橫。蘭棹快，草衣輕，只釣鱸魚不釣名。。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 九 無名氏 
舴艋爲舟力幾多，江頭雷雨半相和。珍重意，下長波，半夜潮生不奈何。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 十 無名氏 
垂楊灣外遠山微，萬里晴波浸落暉。擊楫去，本無機，驚起鴛鴦撲塵飛。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 十一 無名氏 
衝波棹子橛頭船，青草湖中欲暮天。看白鳥，下長川，點破瀟湘萬里煙。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 十二 無名氏 
料理絲綸欲放船，江頭明月向人圓。尊有酒，坐無氊，拋下漁竿踏水眠。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 十三 無名氏 
風攪長空浪攪風，魚龍混雜一川中。藏遠溆，繫長松，儘待雲收月照空。
和漁父詞（十五首）（《顏魯公集·逸詩存目》云：「公與陸鴻漸、徐士衡、李成矩共和玄真子〖張志和〗《漁父詞》共二十五首。今惟志和詞存，見《續仙傳》。」係張志和同時諸人倡和詞，《直齋書錄解題》有《玄真子漁歌碑傳集錄》一卷，可參考。） 十四 無名氏 
舴艋爲家無姓名，胡蘆中有甕頭清。香稻飯，紫蓴羹，破浪穿雲樂性靈。